qundao/data-zh-poetry huggingface dataset:
牡丹诗二十首·其六
作者：丘逢甲
朝代：清

春光占断几番风，更道花开顷刻中。谁信泥金书碧瓣？岭云关雪谶文公。
牡丹诗二十首·其十
作者：丘逢甲
朝代：清

赏春不惜醉婆娑，琼岛奇花此一窠。留与子孙看亦得，偏教眼福老来多。
牡丹诗二十首·其十一
作者：丘逢甲
朝代：清

汴京纳土说钱王，陌上看花兴未忘。留得家风忠孝在，相公裁表进姚黄。
牡丹诗二十首·其十七
作者：丘逢甲
朝代：清

爱教花里筑妆楼，霞彩云芳艳影留。传与姑苏新样好，春风扶上美人头。
牡丹诗二十首·其十三
作者：丘逢甲
朝代：清

锦绣天街盆景新，十分红闹帝京尘。人间富贵终嫌骤，便作堂花不耐春。
牡丹诗二十首·其十九
作者：丘逢甲
朝代：清

东来花种满西园，谁与乘槎客细论。从此全球作香国，五洲花拜一王尊。
牡丹诗二十首·其十二
作者：丘逢甲
朝代：清

漫买胭脂乱抹涂，吴公精鉴世间无。花阴一线猫儿眼，妙绝谁知午景图？
牡丹诗二十首·其十五
作者：丘逢甲
朝代：清

五云捧出缕金黄，欲遣陈州胜洛阳。自辟花中新世界，可怜人枉说妖祥。
牡丹诗二十首·其十八
作者：丘逢甲
朝代：清

花落花开怨别离，锦屏人更惜芳时。珊珊亭畔寻香梦，重唱风流玉茗词。
牡丹诗二十首·其十六
作者：丘逢甲
朝代：清

绝代才人集影园，宫袍黄染墨香温。扬州风月群花笑，争捧金罍上状元。
牡丹诗二十首·其十四
作者：丘逢甲
朝代：清

看到奇花眼欲迷，不须惊走笑山妻。天津桥上闻鹃客，忍断残香付马蹄。
牡丹诗二十首·其四
作者：丘逢甲
朝代：清

一捻留红笑玉环，渔阳鼙鼓迫潼关。天教仙鹿先衔去，不许看花到荦山。
状元来
作者：丘逢甲
朝代：清

两府谣传故国哀，看花长恨状元来。风流一觉刘郎梦，满地苔封碧瓦堆。
王姑庵绝句十六首
作者：丘逢甲
朝代：清

龙飞皇觉领诸天，衣钵曾留逊国年。谁料凤阳陵哭后，家风传到女婵娟。法雨香霏洗额黄，伽瑜自换故宫妆。北风吹坠南枝月，泣对梅花礼梵王。芳心飘泊总思明，日曜亲书作法名。帝牒不如僧牒永，女墙残照下钟声。汴城宫殿郁嵯峨，已逐禅心委逝波。若化冤禽号朱鸟，不填沧海定填河。殊恩异代降香车，未许长平竟出家。不及天南怀帝后，转经遥祝海棠花。禅房春冷佛灯微，玉叶金枝事已非。夜半闻鹃停梵诵，泪花红溅水田衣。故事凄凉说粉侯，西风梧落梵宫秋。无穷家国兴亡感，诉向莲台佛也愁。劫馀龙种少生存，云护孤雌入梵门。毕竟千金凭佛保，天涯哀遍女王孙。故国敲残梦里钟，黄河流恨走开封。丹青空貌天人影，难写宫愁上梵容。望云残榜篆模糊，想见思亲泪眼枯。南北两都无寸土，一庵今尚属王姑。凤城宝马碾香尘，花亸春游善女人。水月空庵齐膜拜，妙庄王女是前身。瘦石零花半塔欹，萧条香蜕葬江湄。尚书老死遗民尽，谁署天潢小裔碑。秀容入后瑶光废，法侣飘零闭绮窗。应有香魂归吊月，佛楼寒火碧秋幢。二百年来一帧完，九莲遗迹已飘残。老尼也识沧桑感，不作寻常绣佛看。胜朝遗老半为僧，短发萧萧百感增。谁识天家留佚女，比丘尼派衍南能。西山曾访王姑寺，吊古南来又此庵。一样女儿身说法，满天花雨落优昙。
王姑庵绝句十六首·其一
作者：丘逢甲
朝代：清

龙飞皇觉领诸天，衣钵曾留逊国年。谁料凤阳陵哭后，家风传到女婵娟。
王姑庵绝句十六首·其七
作者：丘逢甲
朝代：清

故事凄凉说粉侯，西风梧落梵宫秋。无穷家国兴亡感，诉向莲台佛也愁。
王姑庵绝句十六首·其三
作者：丘逢甲
朝代：清

芳心飘泊总思明，日曜亲书作法名。帝牒不如僧牒永，女墙残照下钟声。
王姑庵绝句十六首·其九
作者：丘逢甲
朝代：清

故国敲残梦里钟，黄河流恨走开封。丹青空貌天人影，难写宫愁上梵容。
王姑庵绝句十六首·其二
作者：丘逢甲
朝代：清

法雨香霏洗额黄，伽瑜自换故宫妆。北风吹坠南枝月，泣对梅花礼梵王。
王姑庵绝句十六首·其五
作者：丘逢甲
朝代：清

殊恩异代降香车，未许长平竟出家。不及天南怀帝后，转经遥祝海棠花。
王姑庵绝句十六首·其八
作者：丘逢甲
朝代：清

劫馀龙种少生存，云护孤雌入梵门。毕竟千金凭佛保，天涯哀遍女王孙。
王姑庵绝句十六首·其六
作者：丘逢甲
朝代：清

禅房春冷佛灯微，玉叶金枝事已非。夜半闻鹃停梵诵，泪花红溅水田衣。
王姑庵绝句十六首·其十
作者：丘逢甲
朝代：清

望云残榜篆模糊，想见思亲泪眼枯。南北两都无寸土，一庵今尚属王姑。
王姑庵绝句十六首·其十一
作者：丘逢甲
朝代：清

凤城宝马碾香尘，花亸春游善女人。水月空庵齐膜拜，妙庄王女是前身。
王姑庵绝句十六首·其十三
作者：丘逢甲
朝代：清

秀容入后瑶光废，法侣飘零闭绮窗。应有香魂归吊月，佛楼寒火碧秋幢。
王姑庵绝句十六首·其十二
作者：丘逢甲
朝代：清

瘦石零花半塔欹，萧条香蜕葬江湄。尚书老死遗民尽，谁署天潢小裔碑。
王姑庵绝句十六首·其十五
作者：丘逢甲
朝代：清

胜朝遗老半为僧，短发萧萧百感增。谁识天家留佚女，比丘尼派衍南能。
王姑庵绝句十六首·其十六
作者：丘逢甲
朝代：清

西山曾访王姑寺，吊古南来又此庵。一样女儿身说法，满天花雨落优昙。
王姑庵绝句十六首·其十四
作者：丘逢甲
朝代：清

二百年来一帧完，九莲遗迹已飘残。老尼也识沧桑感，不作寻常绣佛看。
王姑庵绝句十六首·其四
作者：丘逢甲
朝代：清

汴城宫殿郁嵯峨，已逐禅心委逝波。若化冤禽号朱鸟，不填沧海定填河。
王寿山诗十首
作者：丘逢甲
朝代：清

百盘路尽是山门，避世人犹宅址存。消受桃花千万树，梵王宫占武陵源。广福庵寒锁落花，开山初祖属吾家。欲寻凤髻峰前塔，斜日秋林噪暮鸦。下方僧院众山巅，百折林梢路更前。绝顶别开新世界，濛濛花雨散诸天。秋河挂树露华浓，残月衔山起听钟。花影满身寒不寐，不知身在最高峰。仙人去后碧云寒，丹灶无烟玉井乾。留得残棋一枰石，秋风吹客话长安。眼底闽山与粤山，霸图山色有无间。老僧不管人间世，黄叶满林秋闭关。鸣鸠春路忆幽探，耆旧遗闻选石谈。埋碧千年应不化，重镌诗碣蔡梅庵。遗墨残山觅旧劖，空林凉碧坠松杉。珊瑚宝玦消磨尽，满目寒云帝子岩。何处寒薇问首阳，名山竟遣落蛮荒。秋心瘦入诗人骨，箬笠峰头夕照黄。万方多难此登临，满径幽兰石气阴。欲把离骚当梵唱，谶除香草美人心。
王寿山诗十首·其一
作者：丘逢甲
朝代：清

百盘路尽是山门，避世人犹宅址存。消受桃花千万树，梵王宫占武陵源。
王寿山诗十首·其七
作者：丘逢甲
朝代：清

鸣鸠春路忆幽探，耆旧遗闻选石谈。埋碧千年应不化，重镌诗碣蔡梅庵。
王寿山诗十首·其三
作者：丘逢甲
朝代：清

下方僧院众山巅，百折林梢路更前。绝顶别开新世界，濛濛花雨散诸天。
王寿山诗十首·其九
作者：丘逢甲
朝代：清

何处寒薇问首阳，名山竟遣落蛮荒。秋心瘦入诗人骨，箬笠峰头夕照黄。
王寿山诗十首·其二
作者：丘逢甲
朝代：清

广福庵寒锁落花，开山初祖属吾家。欲寻凤髻峰前塔，斜日秋林噪暮鸦。
王寿山诗十首·其五
作者：丘逢甲
朝代：清

仙人去后碧云寒，丹灶无烟玉井乾。留得残棋一枰石，秋风吹客话长安。
王寿山诗十首·其八
作者：丘逢甲
朝代：清

遗墨残山觅旧劖，空林凉碧坠松杉。珊瑚宝玦消磨尽，满目寒云帝子岩。
王寿山诗十首·其六
作者：丘逢甲
朝代：清

眼底闽山与粤山，霸图山色有无间。老僧不管人间世，黄叶满林秋闭关。
王寿山诗十首·其十
作者：丘逢甲
朝代：清

万方多难此登临，满径幽兰石气阴。欲把离骚当梵唱，谶除香草美人心。
王寿山诗十首·其四
作者：丘逢甲
朝代：清

秋河挂树露华浓，残月衔山起听钟。花影满身寒不寐，不知身在最高峰。
王晓沧将之官闽中赋别
作者：丘逢甲
朝代：清

六龙尚未西巡日，海外曾开万寿宫。圣主回銮臣听鼓，一官千里入闽中。颇闻新政议裁官，何事卑栖令尉间？毕竟才人裁不得，要将诗界拓闽山。有人图写闽山去，著色争誇势力圈。泪洒君家故王墓，萧萧松柏锁寒烟。马江虽败船政在，战后依然用法人。二十年来海权尽，浪抛财力铸官轮。鼓山东望龙渡处，海雨曾飘开国旗。从古英雄论成败，不堪重话共和时。海山莽莽送君行，海水茫茫无限情。未敢宝刀轻脱赠，恐教添作不平鸣。
王晓沧将之官闽中赋别·其一
作者：丘逢甲
朝代：清

六龙尚未西巡日，海外曾开万寿宫。圣主回銮臣听鼓，一官千里入闽中。
王晓沧将之官闽中赋别·其三
作者：丘逢甲
朝代：清

有人图写闽山去，著色争誇势力圈。泪洒君家故王墓，萧萧松柏锁寒烟。
王晓沧将之官闽中赋别·其二
作者：丘逢甲
朝代：清

颇闻新政议裁官，何事卑栖令尉间？毕竟才人裁不得，要将诗界拓闽山。
王晓沧将之官闽中赋别·其五
作者：丘逢甲
朝代：清

鼓山东望龙渡处，海雨曾飘开国旗。从古英雄论成败，不堪重话共和时。
王晓沧将之官闽中赋别·其六
作者：丘逢甲
朝代：清

海山莽莽送君行，海水茫茫无限情。未敢宝刀轻脱赠，恐教添作不平鸣。
王晓沧将之官闽中赋别·其四
作者：丘逢甲
朝代：清

马江虽败船政在，战后依然用法人。二十年来海权尽，浪抛财力铸官轮。
王汉卿农部出都抵潮小住，将归武平，赋别
作者：丘逢甲
朝代：清

徵书万里赴长安，御笔新除七品官。玉殿晓云扶射策，金台斜日送归鞍。眼看沧海蓬莱浅，梦入诸天列宿寒。一笑江城重话旧，此行垂橐负瞻韩。岸花送客绿篷忙，天上初回粉署郎。南海约寻光孝寺，西山归访读书堂。江湖游草添行卷，风雪寒梅问故乡。佳话闺中应说遍，良人执戟在明光。
王汉卿农部出都抵潮小住，将归武平，赋别·其一
作者：丘逢甲
朝代：清

徵书万里赴长安，御笔新除七品官。玉殿晓云扶射策，金台斜日送归鞍。眼看沧海蓬莱浅，梦入诸天列宿寒。一笑江城重话旧，此行垂橐负瞻韩。
王汉卿农部出都抵潮小住，将归武平，赋别·其二
作者：丘逢甲
朝代：清

岸花送客绿篷忙，天上初回粉署郎。南海约寻光孝寺，西山归访读书堂。江湖游草添行卷，风雪寒梅问故乡。佳话闺中应说遍，良人执戟在明光。
王绂溪山渔隐图长卷，高宗南巡时，赐惠山竹炉山房僧者也，乱后图失，展转为裴伯谦明府所得，时方重筑山房，将以归之，因出相示，谨次卷中诸臣恭和韵
作者：丘逢甲
朝代：清

溪山渔隐高贤笔，故物重归劫后难。日月丽天先圣作，烟云随化达人观。空庵松影逃兵外，沧海桑痕入卷端。千载惠泉谈韵事，此图曾属旧郎官。
珠江书感
作者：丘逢甲
朝代：清

窄袖轻衫装束新，珠江风月漾胡尘。谁知宠柳娇花地，别有闻歌感慨人。
珠江夜送啸桐之梧州
作者：丘逢甲
朝代：清

年年代作嫁衣裳，涂抹今为新妇妆。莫道女儿羞未学，教儿忙比养儿忙。送人作郡鬼揶揄，同是当时旧酒徒。能唱尊前渭城曲，故应心计未全粗。江山风月好亭台，觞咏应须老守才。一语叮咛君记取，莫因官贵少书来。后夜相思益渺然，苍梧遥隔夕阳边。他年傥忆今宵会，此是当时载鹤船。
珠江夜送啸桐之梧州·其一
作者：丘逢甲
朝代：清

年年代作嫁衣裳，涂抹今为新妇妆。莫道女儿羞未学，教儿忙比养儿忙。
珠江夜送啸桐之梧州·其三
作者：丘逢甲
朝代：清

江山风月好亭台，觞咏应须老守才。一语叮咛君记取，莫因官贵少书来。
珠江夜送啸桐之梧州·其二
作者：丘逢甲
朝代：清

送人作郡鬼揶揄，同是当时旧酒徒。能唱尊前渭城曲，故应心计未全粗。
珠江夜送啸桐之梧州·其四
作者：丘逢甲
朝代：清

后夜相思益渺然，苍梧遥隔夕阳边。他年傥忆今宵会，此是当时载鹤船。
珠江行乐词
作者：丘逢甲
朝代：清

马鞍山头紫云起，脂香粉腻珠江水。英雄儿女满襟泪，只合王郎为情死。江头日日呼画船，珠歌翠舞年复年。安知海上东风起，摧花折柳尘迷天。尊前莫话风波恶，豪竹哀丝方间作。自是风流魏晋人，醉死梦生恣行乐。生不愿作蛮夷大长汉老臣，亦不愿作朱明洞主秦仙人；但愿珠江排日泛花舫，花光照海海不尘。噫嘻乎！人生悲欢离合无不有，江上看花速呼酒。
珠江重有感叠前韵
作者：丘逢甲
朝代：清

璧月秋江歌舞新，满船花气荡香尘。赵佗死后无英物，收拾江山付美人。十斛明珠一曲新，英雄儿女黯风尘。重来祗恐江山换，记取沙鸥是故人。
珠江重有感叠前韵·其一
作者：丘逢甲
朝代：清

璧月秋江歌舞新，满船花气荡香尘。赵佗死后无英物，收拾江山付美人。
珠江重有感叠前韵·其二
作者：丘逢甲
朝代：清

十斛明珠一曲新，英雄儿女黯风尘。重来祗恐江山换，记取沙鸥是故人。
琼楼
作者：丘逢甲
朝代：清

琼楼缥缈玉人家，曾听灵璈醉碧霞。残月五更仙梦醒，空山翠羽咒梅花。
用前韵赋答人境卢主见和之作
作者：丘逢甲
朝代：清

无物消愁且举觞，自拚千日醉程乡。谁张仙乐迎金母？漫诧神兵下玉皇。竭井难医狂国病，剪灯空吊女宫殇。白莲飘尽黄莲死，惆怅尊前说酒王。百二河山未定都，金鳌戴主谶原诬。日回旧驭长安远，月送残更太白孤。钩党重翻十常侍，玺书新款五单于。群公休守偏安局，推背犹存一统图。
用前韵赋答人境卢主见和之作·其一
作者：丘逢甲
朝代：清

无物消愁且举觞，自拚千日醉程乡。谁张仙乐迎金母？漫诧神兵下玉皇。竭井难医狂国病，剪灯空吊女宫殇。白莲飘尽黄莲死，惆怅尊前说酒王。
用前韵赋答人境卢主见和之作·其二
作者：丘逢甲
朝代：清

百二河山未定都，金鳌戴主谶原诬。日回旧驭长安远，月送残更太白孤。钩党重翻十常侍，玺书新款五单于。群公休守偏安局，推背犹存一统图。
由星嘉坡抵槟榔屿舟中口号
作者：丘逢甲
朝代：清

柔佛国中逢上巳，槟榔屿里作清明。匆匆雾鬓风鬟影，饱看春山两日程。
男儿富贵总由我图，画折枝牡丹萱草花，而总束以莪草，萱花红而牡丹乃白者，谓素富贵则无忧也，眉仙为琼珊作此，而乞予题之
作者：丘逢甲
朝代：清

男儿富贵总由我，眉山人笔意兼到。太息眼前富贵人，忧煎十九心如火。富贵而能素位行，即道无忧无不可。红花绿叶相参差，旁人但赞工折枝。赖诗传出画中意，山人能画吾能诗。此图持赠求我者，切勿相忘富贵时。
画兰曲
作者：丘逢甲
朝代：清
体裁：古风

秋风吹冷松江水，谢览兰芳仍竟体。晴窗搦笔写秋英，芳心不向霜前死。眼中九畹无閒田，突兀拳石安花间。花幽石瘦各自媚，风茎露叶何娟娟？北平今日谁飞将，一枕幽香酣玉帐。借花陶写英雄心，岂特离骚当梵唱？梦破中原夕照红，幽兰开落荒山中。莫教无土孤根露，花里残经写大空。
画兰曲
作者：丘逢甲
朝代：清

秋风吹冷松江水，谢览兰芳仍竟体。晴窗搦笔写秋英，芳心不向霜前死。眼中九畹无閒田，突兀拳石安花间。花幽石瘦各自媚，风茎露叶何娟娟？北平今日谁飞将？一枕幽香酣玉帐。借花陶写英雄心，岂特离骚当梵唱？梦破中原夕照红，幽兰开落荒山中。莫教无土孤根露，花里残经写大空。
留别晓沧，次题行教图韵
作者：丘逢甲
朝代：清
体裁：古风

南风吹大海，日轨走南陆。我行君尚留，慷慨念时局。神方置不用，谁起国病笃？同抱救世心，栖栖行海曲。空言要何补，长身祗食粟。此来已三月，共惜流光速。群山送我行，海气清而肃。眷念君平生，抱道过王蠋。临歧为我歌，高响振林木。林中双异鸟，飞鸣正相逐。勉哉保令名，何必愧异服。
留别晓沧，次题行教图韵
作者：丘逢甲
朝代：清

南风吹大海，日轨走南陆。我行君尚留，慷慨念时局。神方置不用，谁起国病笃？同抱救世心，栖栖行海曲。空言要何补？长身祗食粟。此来已三月，共惜流光速。群山送我行，海气清而肃。眷念君平生，抱道过王蠋。临歧为我歌，高响振林木。林中双异鸟，飞鸣正相逐。勉哉保令名，何必愧异服。
疾风甚雨，海山苍茫，遂有斯作
作者：丘逢甲
朝代：清

大阴黑入日华消，鳌足难安八极摇。震地瓦声飞汉屋，雨空鞭血断秦桥。蛟云覆海潮神泣，麟火烧天飓母骄。满目鸿流方澒洞，童山无树与悬瓢。
病中赠王桂山四首
作者：丘逢甲
朝代：清

海山斜日郁苍苍，回首神州意黯伤。热血满腔凉不得，苦教枰药累真长。无力能消古劫尘，愧君卖药济斯民。千金妙有神方在，著手先成海上春。所须药物是当归，有客天南叹式微。未报国仇心未了，枕戈重与赋无衣。色舞眉飞夜论文，天涯意气最怜君。相期海上归来日，王寿山头话白云。
病中赠王桂山四首·其一
作者：丘逢甲
朝代：清

海山斜日郁苍苍，回首神州意黯伤。热血满腔凉不得，苦教枰药累真长。
病中赠王桂山四首·其三
作者：丘逢甲
朝代：清

所须药物是当归，有客天南叹式微。未报国仇心未了，枕戈重与赋无衣。
病中赠王桂山四首·其二
作者：丘逢甲
朝代：清

无力能消古劫尘，愧君卖药济斯民。千金妙有神方在，著手先成海上春。
病中赠王桂山四首·其四
作者：丘逢甲
朝代：清

色舞眉飞夜论文，天涯意气最怜君。相期海上归来日，王寿山头话白云。
登扫叶楼二首
作者：丘逢甲
朝代：清

我护百粤军，饮水古建业。雪耻告百王，扫胡如扫叶。落叶萧萧满石头，江山佳丽此登楼。坐领东南控西北，金陵仍作帝王州。今日征诛一洒扫，群胡如叶风前堕。依然龙虎帝王都，我来偶藉蒲团坐。楼外长江江外山，今日江山方我还。眼前待说弥天法，未许老僧闲闭关。
登扫叶楼二首·其一
作者：丘逢甲
朝代：清

我护百粤军，饮水古建业。雪耻告百王，扫胡如扫叶。落叶萧萧满石头，江山佳丽此登楼。坐领东南控西北，金陵仍作帝王州。
登扫叶楼二首·其二
作者：丘逢甲
朝代：清

今日征诛一洒扫，群胡如叶风前堕。依然龙虎帝王都，我来偶藉蒲团坐。楼外长江江外山，今日江山方我还。眼前待说弥天法，未许老僧闲闭关。
白牛岩次季平韵
作者：丘逢甲
朝代：清

寺楼悬踞最高层，路转松阴百级升。山为出云常作雨，人虽辟佛不嫌僧。散花丈室泉声古，落日空江练色澄。我自擎天拜柱石，爱他风骨独崚嶒。
白马乡有怀明义土赖若夫先生
作者：丘逢甲
朝代：清

万山之中小县耳，乃有须眉之男子。山是大明山，水是大明水，明亡六年犹守此。岂有若夫为不善，人自不识若夫豪杰士。若先生者，乃能真不死。忠孝节义名四旗，白马之乡良足纪，先生之风今未已。噫嚱乎嗟哉！当时乃已神龙见首不见尾。
白鹊
作者：丘逢甲
朝代：清

皎皎雕陵鹊，南飞送喜鸣。贡珍宁玉抵，安素易巢成。山月闻声晓，天河渡影清。不群名自噪，多恐太分明。
白鹤峰访东坡故居
作者：丘逢甲
朝代：清

噫嚱乎嗟哉！礼部尚书兼端明殿翰林侍读两学士，已降宁远军节度之副使，更令惠州与安置。两徙合江楼，两迁嘉祐寺。白鹤新居始经始，上梁文已成，凿井事兼纪。堂名德有邻，邻者岂惟翟夫子？林行婆家酒何旨！钓鱼有矶瞰江水。斋名思无邪，诗案可勿起。亦有西湖可行乐，堤之桥之尤可喜。已拟携家老于此，一住四年春睡美，奈何复遣落儋耳！人言东坡仙果仙，人言东坡死不死。东坡海外竟归矣，只因曾饱惠州饭，白鹤千年震遗址。峨峨祠宇峰头峙，朝云有旁龛，过子亦从祀。更祀稚川与元亮，先生可谓有邻已。墨沼朱池尚宛然，我来访古秋城边。文章光燄磨蝎避，耿耿奎宿方行天。
百丈埔为宋张丞相世杰夫人许氏大战元兵殉节处，旧有祠，废久矣，子惠署县为商复旧迹
作者：丘逢甲
朝代：清

灵旗半夜偃胡风，百丈埔前战血红。异代双忠更张许，男儿千古逊英雄。麻沙故乘讹遗迹，禾黍秋原失寝宫。重表幽芳关庙貌，浮山南望夕阳中。
百字令·次廖伯鲁韵
作者：丘逢甲
朝代：清

峤南人物，问当今谁是曲江风度？万劫不磨雄直气，空剩屈陈词赋。秦戍哀云、越台吊月，愁听秋虫诉。南宗未坠，菩提何碍无树？历历弹指光阴，论橙品荔，乡味将人误。潦倒英雄成末路，饱领凉情热趣。倒海浇天、剖云行日，梦里留奇句。功名尘土，浩歌还谱朱鹭。
眉仙为作独立图，三年尚未成，作此速之
作者：丘逢甲
朝代：清

三年变态无不有，世界非新亦非旧。前颠后仆人几何，新不能维旧难守。此时独立苍茫人，诗且罢吟合呼酒。可怜磊块浇难消，谁能写向丹青手？荷君诺我颊添毫，如何阁笔三年久？幸不障面羞彦回，更不函头哀㑌冑。还我堂堂地做人，所贵完身成不朽。平生儒冠久自厌，长剑横腰衣短后。不妨图我作老兵，天下于今武方右。乞君速践息壤言，勿使神龙空见首。
眉仙为作独立图，三年尚未成，作此速之
作者：丘逢甲
朝代：清
体裁：古风

三年变态无不有，世界非新亦非旧。前颠后仆人几何，新不能维旧难守。此时独立苍茫人，诗且罢吟合呼酒。可怜磊块浇难消，谁能写向丹青手？荷君诺我颊添毫，如何阁笔三年久？幸不障面羞彦回，更不函头哀尪冑。还我堂堂地做人，所贵完身成不朽。平生儒冠久自厌，长剑横腰衣短后。不妨图我作老兵，天下于今武方右。乞君速践息壤言，勿使神龙空见首。
短歌赠沈星桥叟
作者：丘逢甲
朝代：清

长星劝尔一杯酒，天下不如意事十八九，我亦厌闻何况叟？沈叟来自万壑千岩间，行年七十犹童颜。活万人封古闻此，封之大郡宜酒泉，还其浑浑未凿之真天。人间万伪一真少，一笑相逢海天小。有时醉墨写真意，沉沉海夜天初晓。南海秋风一事无，为我手作罗浮日出图。赶却残星赶却月，赤日行天万物苏。
短歌赠陈伯澜
作者：丘逢甲
朝代：清

终南大华遥相望，从天东下黄河黄。千年王气久消歇，秋陵思哭秦汉唐。三原陈生胸有史，东随黄河观海水。茫茫海水扬胡尘，嗟哉何止秦无人！
祝文信国公生日日，得伯瑶风雨中见怀诗答寄，叠前韵
作者：丘逢甲
朝代：清

七忠祠前陈羽舞，闪闪云旗降风雨。荒山夜出英灵语，如闻此会足千古。谁其尸者狮山人，万里来话琼林春。会者齐吴楚闽粤，来祝带血啼鹃身。此会惜君未得遇，五日江风阻诗句。西台莫唱朱鸟吟，东山尚蟠冷龙气。痴龙兀挟云阵舞，海天十日九风雨。脉脉隔江不得语，冒雨寻僧禅趣古。何期海上听潮人，心花怒发天地春。豪吟杜陵洗兵马，天涯慰我哀时身。开缄喜若与君遇，顿释愁怀诵佳句。云阴蔽天无斗牛，漫倚楼阑看剑气。
祝文信国公生日日，得伯瑶风雨中见怀诗答寄，叠前韵·其一
作者：丘逢甲
朝代：清

七忠祠前陈羽舞，闪闪云旗降风雨。荒山夜出英灵语，如闻此会足千古。谁其尸者狮山人，万里来话琼林春。会者齐吴楚闽粤，来祝带血啼鹃身。此会惜君未得遇，五日江风阻诗句。西台莫唱朱鸟吟，东山尚蟠冷龙气。
祝文信国公生日日，得伯瑶风雨中见怀诗答寄，叠前韵·其二
作者：丘逢甲
朝代：清

痴龙兀挟云阵舞，海天十日九风雨。脉脉隔江不得语，冒雨寻僧禅趣古。何期海上听潮人，心花怒发天地春。豪吟杜陵洗兵马，天涯慰我哀时身。开缄喜若与君遇，顿释愁怀诵佳句。云阴蔽天无斗牛，漫倚楼阑看剑气。
神龟祠
作者：丘逢甲
朝代：清

峨峨飞凤岭，凤去巢不留。迢迢飞龙径，龙睡空山秋。道逢山中叟，古意何绸缪？贶我以神龟，云昔嘉林游。误落世网中，灵囿怀故俦。再拜谢佳贶，出山云幽幽。细观背上文，纵横成九畴。神灵具四目，乃与仓圣侔。幸未逢刳钻，导引故自优。区区忧养生，何事劳蜉蝣？老桑不尔祸，灵蓍行尔求。愿尔安食息，千岁一出头。无须左胁书，重光瑞王侯。吾生似放翁，筑堂思山陬。三复蒙庄言，曳尾行归休。
离台诗六首
作者：丘逢甲
朝代：清

宰相有权能割地，孤臣无力可回天。扁舟去作鸱夷子，回首河山意黯然。虎韬豹略且收藏，休说承明执戟郎。至竟虬髯成底事，宫中一炬类咸阳？捲土重来未可知，江山亦要伟人持。成名竖子知多少，海上谁来建义旗？从此中原恐陆沈，东周积弱又于今。入山冷眼观时局，荆棘铜驼感慨深。英雄退步即神仙，火气消除道德编。我不神仙聊剑侠，雠头斩尽再升天。乱世团圆骨肉难，弟兄离别正心酸。奉亲且作渔樵隐，到处名山可挂单。
离台诗六首·其一
作者：丘逢甲
朝代：清

宰相有权能割地，孤臣无力可回天。扁舟去作鸱夷子，回首河山意黯然。
离台诗六首·其三
作者：丘逢甲
朝代：清

捲土重来未可知，江山亦要伟人持。成名竖子知多少，海上谁来建义旗？
离台诗六首·其二
作者：丘逢甲
朝代：清

虎韬豹略且收藏，休说承明执戟郎。至竟虬髯成底事，宫中一炬类咸阳？
离台诗六首·其五
作者：丘逢甲
朝代：清

英雄退步即神仙，火气消除道德编。我不神仙聊剑侠，雠头斩尽再升天。
离台诗六首·其六
作者：丘逢甲
朝代：清

乱世团圆骨肉难，弟兄离别正心酸。奉亲且作渔樵隐，到处名山可挂单。
离台诗六首·其四
作者：丘逢甲
朝代：清

从此中原恐陆沈，东周积弱又于今。入山冷眼观时局，荆棘铜驼感慨深。
禽言和姚俊卿孝廉韵六首·其一
作者：丘逢甲
朝代：清

天吊水。元云黯黯天色死。蓬发如霜不自理，玉榻金床卧忘起。八柱摇摇半颓陀，佛哭仙啼怖天毁。天公挥泪作洪水，流下昆崙为祸始。天吊水。
禽言和姚俊卿孝廉韵六首·其二
作者：丘逢甲
朝代：清

树枝烧得著。十日并出，轨道交错，妖光怪芒，天焚地烁。手无后羿弓，安得九乌落？榑桑根焦海水涸。树枝烧得著？
禽言和姚俊卿孝廉韵六首·其四
作者：丘逢甲
朝代：清

先顾！先顾！蹇人上天天有路，天门沉沉生紫雾，愚者不悟智者悟。海上有秘方，黄金良可铸。尔徒赤手谋青云，群仙不欢天亦怒。河间车斑斑，何不谋之河间奼？先顾！先顾！
秋兴次张六士韵八首
作者：丘逢甲
朝代：清

茫砀云开大汉年，眼看楚蹶复嬴颠。收兵先下三秦地，奉使遥通百粤天。照尽古人珠海月，飘残霸气玉山烟。英雄祗剩前朝史，怀古悲秋意惘然。黄河东下走龙门，难起中原古帝魂。天上斗牛沈剑气，人间鸾凤扫巢痕。狄泉故壤双鹅出，瓯脱穷边万马屯。不信开元天宝事，但留诗史浣花村。万里西风海欲波，荒荒白日奈愁何！美人临顈浑脱舞，壮士阴山敕勒歌。故国千年啼蜀魄，蛮荒九死负黎涡。梦中还作钧天奏，蒙瞍逢逢自鼓鼍。坐看桑从海上栽，群鸥见惯不相猜。生毛有地供秦笑，呵壁无天慰郢哀。两帝中央谋混沌，三山左股割蓬莱。故乡游钓今何处？空忆渔人让曲隈。荒村独树老夫家，九月东篱菊未花。金石自应求上药，河山原不阻飞车。禦寒岂合裘仍典，谋醉何妨酒偶赊！未解长安西笑乐，薜萝门外是天涯。衣冠文武眼中新，晏坐空山笑此身。割地奇功酬铁券，周天残燄转金轮。后庭玉树仍歌舞，前席苍生付鬼神。细柳新蒲非复昔，更无人哭曲江滨。辽东华表鹤西飞，但作神仙愿已违。故国河山残照尽，秋风城郭旧人稀。四郊戎马边声急，七叶金貂世谱微。休向哀鸿谈往事，江湖满地稻粱肥。五岭南来势纠纷，百年边事漫重论。月中潮汐争消长，天外风雷骇见闻。上国地埋龙虎气，中原人杂犬羊群。山飞海立今何世？閒就安期话白云。
秋兴次张六士韵八首·其一
作者：丘逢甲
朝代：清

茫砀云开大汉年，眼看楚蹶复嬴颠。收兵先下三秦地，奉使遥通百粤天。照尽古人珠海月，飘残霸气玉山烟。英雄祗剩前朝史，怀古悲秋意惘然。
秋兴次张六士韵八首·其七
作者：丘逢甲
朝代：清

辽东华表鹤西飞，但作神仙愿已违。故国河山残照尽，秋风城郭旧人稀。四郊戎马边声急，七叶金貂世谱微。休向哀鸿谈往事，江湖满地稻粱肥。
秋兴次张六士韵八首·其三
作者：丘逢甲
朝代：清

万里西风海欲波，荒荒白日奈愁何！美人临顈浑脱舞，壮士阴山敕勒歌。故国千年啼蜀魄，蛮荒九死负黎涡。梦中还作钧天奏，蒙瞍逢逢自鼓鼍。
秋兴次张六士韵八首·其二
作者：丘逢甲
朝代：清

黄河东下走龙门，难起中原古帝魂。天上斗牛沈剑气，人间鸾凤扫巢痕。狄泉故壤双鹅出，瓯脱穷边万马屯。不信开元天宝事，但留诗史浣花村。
秋兴次张六士韵八首·其五
作者：丘逢甲
朝代：清

荒村独树老夫家，九月东篱菊未花。金石自应求上药，河山原不阻飞车。禦寒岂合裘仍典，谋醉何妨酒偶赊！未解长安西笑乐，薜萝门外是天涯。
秋兴次张六士韵八首·其八
作者：丘逢甲
朝代：清

五岭南来势纠纷，百年边事漫重论。月中潮汐争消长，天外风雷骇见闻。上国地埋龙虎气，中原人杂犬羊群。山飞海立今何世？閒就安期话白云。
秋兴次张六士韵八首·其六
作者：丘逢甲
朝代：清

衣冠文武眼中新，晏坐空山笑此身。割地奇功酬铁券，周天残燄转金轮。后庭玉树仍歌舞，前席苍生付鬼神。细柳新蒲非复昔，更无人哭曲江滨。
秋兴次张六士韵八首·其四
作者：丘逢甲
朝代：清

坐看桑从海上栽，群鸥见惯不相猜。生毛有地供秦笑，呵壁无天慰郢哀。两帝中央谋混沌，三山左股割蓬莱。故乡游钓今何处？空忆渔人让曲隈。
秋怀
作者：丘逢甲
朝代：清

万里风云愿竟酬，军前歌舞作中秋。黄金铸阙开藩部，碧玉通江建节楼。十道分封诸将爵，五湖归老美人舟。年来此意成萧瑟，匹马西风莽浪游。昆崙山势走中华，赴海南如落万鸦。缩地有人工幻术，通天何处觅灵槎！沈冤鸟口空衔石，酣梦人心久散沙。弹指光阴秋又老，长绳难系夕阳斜。中原王气黯东迁，叹凤嗟麟意惘然。人物真成一丘貉，文章更噪六朝蝉。绕篱晚菊寒谁采？补屋秋萝冷自牵。消尽美人迟暮感，素书一卷独编年。斜阳围听说场词，我亦曾驱十万师。破碎河山开国史，飘零风雨出军诗。海中故部沈苍兕，云里残旌失素蜺。岁自周天天自醉，红墙银汉隔秋思。山南山北枉张罗，云路冥冥鸟去多。四海论交几投契，千秋自命未蹉跎。中原麟凤陈陶叹，大漠牛羊斛律歌。老我秋风无一事，十年雄剑不曾磨。名驹未悔困鞯鞍，鸷鸟何曾惜羽翰！人到穷愁思著述，天留豪杰济艰难。衣冠文武浮云变，雷雨蛟龙大海宽。不信平生飞动意，但将文字救饥寒。明明如月拨愁开，欲取黄金更筑台。朱鸟莫将歌当哭，红羊休信劫留灰。著书覃子原仙骨，顾曲周郎有将才。收拾雄心且行乐，五云多处觅蓬莱。酒迫桓温走老兵，诗看秦系破长城。英雄失路群儿笑，独客逢秋百感生。沧海桑沈栽后影，钧天乐断梦时声。尉佗台上西风急，来写登高送远情。
秋怀
作者：丘逢甲
朝代：清

如此乾坤付越吟，剩将诗卷遣光阴。镜中白发愁来早，衣上缁尘劫后深。半壁河山沉海气，满城风雨入秋心。留侯博浪椎无用，笑抚残书酒独斟。古戍斜阳断角哀，望乡何处筑高台。没蕃亲故无消息，失路英雄有酒杯。入海江声流梦去，抱城山色送秋来。天涯自洒看花泪，丛菊于今已两开。策策西风吹晚凉，惊秋人共雁南翔。海山缥缈半烟雾，泽国萧条初雨霜。谁许半千论古阵，且逢重九醉他乡。莫嗟欲济无舟楫，待起鼋鼍与架梁。笺天谁为写离忧，愁大翻怜隘九州。明鬼径须从墨翟，望洋聊与说庄周。等身书卷供行路，故国山河入倚楼。怕向天涯舒倦眼，伏风阑雨不成秋。暂息边烽强自宽，出门西笑说长安。金缯商保太平局，冰炭磨成清要官。南峤流移伤百越，东藩沦陷痛三韩。驱车欲去仍留滞，风雪关河怯早寒。连天衰草怅萧辰，憔悴秋风泪满巾。果下近游思贳马，芦中小隐任呼人。渡江早虑胡分晋，蹈海终挠赵帝秦。收拾钤韬付儿辈，乾坤潦倒腐儒身。莫笑谈瀛胆气粗，眼前时局古来无。未容樊哙誇功狗，终遣林宗叹屋乌。浮海已怜吾道废，移山谁悯此公愚。江湖且作扁舟计，满地秋容雪点芦。菊恨兰悲閟众芬，天南牢落怅离群。客愁竟夕怜江月，乡梦千重隔岭云。长笛且吹新道调，短衣谁识故将军。雄心消尽閒情在，四海无家独卖文。
秋怀
作者：丘逢甲
朝代：清

暂息边烽强自宽，出门西笑说长安。金缯商保太平局，冰炭磨成清要官。南峤流移伤百越，东藩沦陷痛三韩。驱车欲去仍留滞，风雪关河怯早寒。连天衰草怅萧辰，憔悴秋风泪满巾。果下近游思贳马，芦中小隐任呼人。渡江早虑胡分晋，蹈海终挠赵帝秦。收拾钤韬付儿辈，乾坤潦倒腐儒身。莫笑谈瀛胆气粗，眼前时局古来无。未容樊哙誇功狗，终遣林宗叹屋乌。浮海已怜吾道废，移山谁悯此公愚。江湖且作扁舟计，满地秋容雪点芦。菊恨兰悲閟众芬，天南牢落怅离群。客愁竟夕怜江月，乡梦千重隔岭云。长笛且吹新道调，短衣谁识故将军。雄心消尽閒情在，四海无家独卖文。
秋怀·其一
作者：丘逢甲
朝代：清

万里风云愿竟酬，军前歌舞作中秋。黄金铸阙开藩部，碧玉通江建节楼。十道分封诸将爵，五湖归老美人舟。年来此意成萧瑟，匹马西风莽浪游。
秋怀·其一
作者：丘逢甲
朝代：清

如此乾坤付越吟，剩将诗卷遣光阴。镜中白发愁来早，衣上缁尘劫后深。半壁河山沉海气，满城风雨入秋心。留侯博浪椎无用，笑抚残书酒独斟。
秋怀·其七
作者：丘逢甲
朝代：清

明明如月拨愁开，欲取黄金更筑台。朱鸟莫将歌当哭，红羊休信劫留灰。著书覃子原仙骨，顾曲周郎有将才。收拾雄心且行乐，五云多处觅蓬莱。
秋怀·其七
作者：丘逢甲
朝代：清

莫笑谈瀛胆气粗，眼前时局古来无。未容樊哙誇功狗，终遣林宗叹屋乌。浮海已怜吾道废，移山谁悯此公愚。江湖且作扁舟计，满地秋容雪点芦。
秋怀·其三
作者：丘逢甲
朝代：清

中原王气黯东迁，叹凤嗟麟意惘然。人物真成一丘貉，文章更噪六朝蝉。绕篱晚菊寒谁采？补屋秋萝冷自牵。消尽美人迟暮感，素书一卷独编年。
秋怀·其三
作者：丘逢甲
朝代：清

策策西风吹晚凉，惊秋人共雁南翔。海山缥缈半烟雾，泽国萧条初雨霜。谁许半千论古阵，且逢重九醉他乡。莫嗟欲济无舟楫，待起鼋鼍与架梁。
秋怀·其二
作者：丘逢甲
朝代：清

古戍斜阳断角哀，望乡何处筑高台。没蕃亲故无消息，失路英雄有酒杯。入海江声流梦去，抱城山色送秋来。天涯自洒看花泪，丛菊于今已两开。
秋怀·其二
作者：丘逢甲
朝代：清

昆崙山势走中华，赴海南如落万鸦。缩地有人工幻术，通天何处觅灵槎！沈冤鸟口空衔石，酣梦人心久散沙。弹指光阴秋又老，长绳难系夕阳斜。
秋怀·其五
作者：丘逢甲
朝代：清

山南山北枉张罗，云路冥冥鸟去多。四海论交几投契，千秋自命未蹉跎。中原麟凤陈陶叹，大漠牛羊斛律歌。老我秋风无一事，十年雄剑不曾磨。
秋怀·其五
作者：丘逢甲
朝代：清

暂息边烽强自宽，出门西笑说长安。金缯商保太平局，冰炭磨成清要官。南峤流移伤百越，东藩沦陷痛三韩。驱车欲去仍留滞，风雪关河怯早寒。
秋怀·其八
作者：丘逢甲
朝代：清

菊恨兰悲閟众芬，天南牢落怅离群。客愁竟夕怜江月，乡梦千重隔岭云。长笛且吹新道调，短衣谁识故将军。雄心消尽閒情在，四海无家独卖文。
秋怀·其八
作者：丘逢甲
朝代：清

酒迫桓温走老兵，诗看秦系破长城。英雄失路群儿笑，独客逢秋百感生。沧海桑沈栽后影，钧天乐断梦时声。尉佗台上西风急，来写登高送远情。
秋怀·其六
作者：丘逢甲
朝代：清

名驹未悔困鞯鞍，鸷鸟何曾惜羽翰！人到穷愁思著述，天留豪杰济艰难。衣冠文武浮云变，雷雨蛟龙大海宽。不信平生飞动意，但将文字救饥寒。
秋怀·其六
作者：丘逢甲
朝代：清

连天衰草怅萧辰，憔悴秋风泪满巾。果下近游思贳马，芦中小隐任呼人。渡江早虑胡分晋，蹈海终挠赵帝秦。收拾钤韬付儿辈，乾坤潦倒腐儒身。
秋怀·其四
作者：丘逢甲
朝代：清

斜阳围听说场词，我亦曾驱十万师。破碎河山开国史，飘零风雨出军诗。海中故部沈苍兕，云里残旌失素蜺。岁自周天天自醉，红墙银汉隔秋思。
秋怀·其四
作者：丘逢甲
朝代：清

笺天谁为写离忧，愁大翻怜隘九州。明鬼径须从墨翟，望洋聊与说庄周。等身书卷供行路，故国山河入倚楼。怕向天涯舒倦眼，伏风阑雨不成秋。
秋怀八首，次覃孝方韵
作者：丘逢甲
朝代：清

万古兴亡闪电过，百年人事几蹉跎。海枯石烂英雄尽，木落江空涕泪多。入梦人间无白日，洗愁天上有黄河。茫茫四野穹庐底，来唱阴山敕勒歌。蓬山沦没阻东归，看惯年年海水飞。剩有壶公教地缩，更无苌叔与天违。箖箊落日神猿哭，苜蓿秋风虏马肥。今日秦庭非复昔，休将九顿拜无衣。王母云旗缥缈间，冥冥龙去枉髯攀。海中仙蚌流珠泪，天上寒鸦怨玉颜。往事已沦开宝史，故宫曾唱纥干山。剧怜未殉西陵葬，定策归来国老閒。满目洪流治已迟，谁教天展九年期。玄黄大化无今古，风雨神山有合离。四海毕消蛟蜃气，九天同拜虎龙姿。书生自作华胥梦，千载何妨此一时。休讹舜死与尧囚，环海居然更九州。日月不随天左转，江河还向海西流。蛟螭国土黄金界，雕鹗旌旗白帝秋。画革旁行新史笔，未妨荒外纪飞头。秋城吹角夕阳斜，浪迹频年寄海涯。拔后枯葹心未死，劫中残局著全差。无聊身世文为戏，有例神州裔乱华。不信东篱仍故节，岛夷章绂玷黄花。东海求仙撰怪文，西园谐价策高勋。眼中鸡鹜方争食，意外蛟龙未得云。左纛岂誇蛮大长，短衣休叱故将军。秦王梦里钧天奏，此曲人间本不闻。浮云落木共飘萧，动地商音起素飙。雷雨神龙双剑化，关河戎马一身遥。黄天讹立多新说，赤道回流有热潮。穷海高秋无限感，雄心依旧借诗销。
秋怀八首，次覃孝方韵·其一
作者：丘逢甲
朝代：清

万古兴亡闪电过，百年人事几蹉跎。海枯石烂英雄尽，木落江空涕泪多。入梦人间无白日，洗愁天上有黄河。茫茫四野穹庐底，来唱阴山敕勒歌。
秋怀八首，次覃孝方韵·其七
作者：丘逢甲
朝代：清

东海求仙撰怪文，西园谐价策高勋。眼中鸡鹜方争食，意外蛟龙未得云。左纛岂誇蛮大长，短衣休叱故将军。秦王梦里钧天奏，此曲人间本不闻。
秋怀八首，次覃孝方韵·其三
作者：丘逢甲
朝代：清

王母云旗缥缈间，冥冥龙去枉髯攀。海中仙蚌流珠泪，天上寒鸦怨玉颜。往事已沦开宝史，故宫曾唱纥干山。剧怜未殉西陵葬，定策归来国老閒。
秋怀八首，次覃孝方韵·其二
作者：丘逢甲
朝代：清

蓬山沦没阻东归，看惯年年海水飞。剩有壶公教地缩，更无苌叔与天违。箖箊落日神猿哭，苜蓿秋风虏马肥。今日秦庭非复昔，休将九顿拜无衣。
秋怀八首，次覃孝方韵·其五
作者：丘逢甲
朝代：清

休讹舜死与尧囚，环海居然更九州。日月不随天左转，江河还向海西流。蛟螭国土黄金界，雕鹗旌旗白帝秋。画革旁行新史笔，未妨荒外纪飞头。
秋怀八首，次覃孝方韵·其八
作者：丘逢甲
朝代：清

浮云落木共飘萧，动地商音起素飙。雷雨神龙双剑化，关河戎马一身遥。黄天讹立多新说，赤道回流有热潮。穷海高秋无限感，雄心依旧借诗销。
秋怀八首，次覃孝方韵·其六
作者：丘逢甲
朝代：清

秋城吹角夕阳斜，浪迹频年寄海涯。拔后枯葹心未死，劫中残局著全差。无聊身世文为戏，有例神州裔乱华。不信东篱仍故节，岛夷章绂玷黄花。
秋怀八首，次覃孝方韵·其四
作者：丘逢甲
朝代：清

满目洪流治已迟，谁教天展九年期。玄黄大化无今古，风雨神山有合离。四海毕消蛟蜃气，九天同拜虎龙姿。书生自作华胥梦，千载何妨此一时。
秋怀次前韵
作者：丘逢甲
朝代：清

三十登坛往事过，英雄儿女两蹉跎。他乡白发愁边满，故国青山梦里多。末劫文章龙起陆，孤星涕泪鹊填河。弓衣绣坼秋魂冷，休唱尊前旧楚歌。东去辽城鹤不归，南来汾水雁犹飞。玄黄残血三灵哭，苍白浮云万念违。入世功名貂尾贱，过江风物蟹螯肥。干戈满地吟梁父，未合隆中老布衣。丘墟只在百年间，京雒风流渺莫攀。同化胡先亡李耳，抱头人反笑严颜。扫除孛彗天边宿，梦寐金银海上山。不信欢愁全不管，白云无恙道人閒。美人消息碧云迟，甲帐珠襦未有期。江上青山名大别，穴中朱鸟号长离。谈经鹦鹉多新语，添色芙蓉变旧姿。欲采縻芜何处是，乱峰无际夕阳时。鸾受鞭笞凤受囚，眼中烟点失齐州。掀翻成案无三古，抖擞群材出九流。历历星辰天市夕，冥冥雷雨海山秋。两头北极还南极，不在云霄最上头。北斗横天天汉斜，支机残石落天涯。万灵雨泣三元改，六道轮回一念差。洪水馀波湮息壤，故宫遗玉刻苕华。瑶池欲吊西王母，簪遍人间白柰花。青骨钟山蒋子文，白头郎署杜司勋。英雄潦倒耽声色，神女荒唐送雨云。弹指顿成新世界，化身曾现大将军。年来学得观空法，谢绝人天百不闻。大旗落日马萧萧，更遣轮飞海上飙。百戏鱼龙残局短，一军猿鹤故山遥。收雷入地藏阴火，呼月升天起怒潮。别撰修罗新战史，钩陈兵气未能消。
秋怀次前韵·其一
作者：丘逢甲
朝代：清

三十登坛往事过，英雄儿女两蹉跎。他乡白发愁边满，故国青山梦里多。末劫文章龙起陆，孤星涕泪鹊填河。弓衣绣坼秋魂冷，休唱尊前旧楚歌。
秋怀次前韵·其七
作者：丘逢甲
朝代：清

青骨钟山蒋子文，白头郎署杜司勋。英雄潦倒耽声色，神女荒唐送雨云。弹指顿成新世界，化身曾现大将军。年来学得观空法，谢绝人天百不闻。
秋怀次前韵·其三
作者：丘逢甲
朝代：清

丘墟只在百年间，京雒风流渺莫攀。同化胡先亡李耳，抱头人反笑严颜。扫除孛彗天边宿，梦寐金银海上山。不信欢愁全不管，白云无恙道人閒。
秋怀次前韵·其二
作者：丘逢甲
朝代：清

东去辽城鹤不归，南来汾水雁犹飞。玄黄残血三灵哭，苍白浮云万念违。入世功名貂尾贱，过江风物蟹螯肥。干戈满地吟梁父，未合隆中老布衣。
秋怀次前韵·其五
作者：丘逢甲
朝代：清

鸾受鞭笞凤受囚，眼中烟点失齐州。掀翻成案无三古，抖擞群材出九流。历历星辰天市夕，冥冥雷雨海山秋。两头北极还南极，不在云霄最上头。
秋怀次前韵·其八
作者：丘逢甲
朝代：清

大旗落日马萧萧，更遣轮飞海上飙。百戏鱼龙残局短，一军猿鹤故山遥。收雷入地藏阴火，呼月升天起怒潮。别撰修罗新战史，钩陈兵气未能消。
秋怀次前韵·其六
作者：丘逢甲
朝代：清

北斗横天天汉斜，支机残石落天涯。万灵雨泣三元改，六道轮回一念差。洪水馀波湮息壤，故宫遗玉刻苕华。瑶池欲吊西王母，簪遍人间白柰花。
秋怀次前韵·其四
作者：丘逢甲
朝代：清

美人消息碧云迟，甲帐珠襦未有期。江上青山名大别，穴中朱鸟号长离。谈经鹦鹉多新语，添色芙蓉变旧姿。欲采縻芜何处是，乱峰无际夕阳时。
秋日藕华枉过山居，次元韵四首
作者：丘逢甲
朝代：清

混俗仙人钟颖阳，劫尘世界少班行。骑驴晓入秋山里，来看丹枫万树霜。天冠山下野人居，除却渔樵少往来。今日谪仙劳过访，看山还费赋诗才。拟种山中万树梅，花时香雪定成堆。如何尚未锄明月，已有神仙跨鹤来。满路秋花散晚香，一尊人醉万松堂。呼云送客出山去，金简峰头初夕阳。
秋日藕华枉过山居，次元韵四首·其一
作者：丘逢甲
朝代：清

混俗仙人钟颖阳，劫尘世界少班行。骑驴晓入秋山里，来看丹枫万树霜。
秋日藕华枉过山居，次元韵四首·其三
作者：丘逢甲
朝代：清

拟种山中万树梅，花时香雪定成堆。如何尚未锄明月，已有神仙跨鹤来。
秋日藕华枉过山居，次元韵四首·其二
作者：丘逢甲
朝代：清

天冠山下野人居，除却渔樵少往来。今日谪仙劳过访，看山还费赋诗才。
秋日藕华枉过山居，次元韵四首·其四
作者：丘逢甲
朝代：清

满路秋花散晚香，一尊人醉万松堂。呼云送客出山去，金简峰头初夕阳。
秋晚过三君祠
作者：丘逢甲
朝代：清

濛濛城郭倚斜曛，十万人家半暮云。草木变秋连五岭，文章憎命吊三君。荒祠芜没鼪鼯径，坏阁啁啾燕雀群。何处凭高许长啸？青天碧海断知闻。
秋暑得雨
作者：丘逢甲
朝代：清

残暑酷未已，迫人无少休。晚云低送日，凉雨飒生秋。叶落声何急，苗枯病或瘳。眼看时物变，聊用写离忧。
秋暑酷甚戏咏
作者：丘逢甲
朝代：清

西风南来秋力微，颢气晓敛张炎晖。火德已衰更中起，酷吏将去犹能威。门前褦襶复辞客，树阴槃礡乃解衣。九龄羽扇未可弃，尚当为君效一挥。
秋溪即目
作者：丘逢甲
朝代：清

绿减蕉阴夜有霜，园柑林柿间丹黄。扁舟坐爱秋溪晚，七曲屏山半夕阳。园林村舍接双堤，十里烟波一棹迷。昨日斜阳今细雨，菊花时节过秋溪。
秋溪即目·其一
作者：丘逢甲
朝代：清

绿减蕉阴夜有霜，园柑林柿间丹黄。扁舟坐爱秋溪晚，七曲屏山半夕阳。
秋溪即目·其二
作者：丘逢甲
朝代：清

园林村舍接双堤，十里烟波一棹迷。昨日斜阳今细雨，菊花时节过秋溪。
秋雁歌
作者：丘逢甲
朝代：清

西风吹雁秋南翔，天高野阔稀稻粱。一雁下从野凫去，群雁思之不能置。天涯目断寒云飞，误入罗网何时归？
稚川手植梅枯久矣，拟就故处补植之
作者：丘逢甲
朝代：清

仙根重植葛仙梅，花向仙山依旧开。谁与鲍姑寄芳讯？满天香雪鹤归来。梦中休现美人身，香梦沈酣易赚人。但愿化身千万树，花开长布岭南春。
稚川手植梅枯久矣，拟就故处补植之·其一
作者：丘逢甲
朝代：清

仙根重植葛仙梅，花向仙山依旧开。谁与鲍姑寄芳讯？满天香雪鹤归来。
稚川手植梅枯久矣，拟就故处补植之·其二
作者：丘逢甲
朝代：清

梦中休现美人身，香梦沈酣易赚人。但愿化身千万树，花开长布岭南春。
立冬后连日得雨，十九叠韵东伯瑶，兼寄兰史、晓沧、菽园
作者：丘逢甲
朝代：清

北风吹海海云舞，龙睡难酣起行雨。南人无语北人语，争诧邯郸铁牌古。谁知龙德通天人，芃芃原麦生小春。市头饼价行锐减，定许一饱诗穷身。霖雨苍生在遭遇，何用苦吟珠玉句。即看天上来风云，中原未退真王气。
立春前一日侍家大人游薯村题宗人山楼二首
作者：丘逢甲
朝代：清

不晴不雨酿春寒，万里归承膝下欢。亲侍罗浮万年杖，湖山无恙故乡看。近约山村作近游，看山今始快登楼。停栏忽动飞熊感，西望长安渭水流。
立春前一日侍家大人游薯村题宗人山楼二首·其一
作者：丘逢甲
朝代：清

不晴不雨酿春寒，万里归承膝下欢。亲侍罗浮万年杖，湖山无恙故乡看。
立春前一日侍家大人薯村题宗人山楼二首·其二
作者：丘逢甲
朝代：清

近约山村作近游，看山今始快登楼。停栏忽动飞熊感，西望长安渭水流。
端阳日与季平饮东山酒楼
作者：丘逢甲
朝代：清

客中蒲酒醉人香，山半高楼饮海光。君是还乡我归国，一尊风雨共端阳。江上千帆打鼓声，人间毕竟慕忠名。劝君且尽尊中酒，看斗龙舟吊屈平。
端阳日与季平饮东山酒楼·其一
作者：丘逢甲
朝代：清

客中蒲酒醉人香，山半高楼饮海光。君是还乡我归国，一尊风雨共端阳。
端阳日与季平饮东山酒楼·其二
作者：丘逢甲
朝代：清

江上千帆打鼓声，人间毕竟慕忠名。劝君且尽尊中酒，看斗龙舟吊屈平。
答丁三叔雅
作者：丘逢甲
朝代：清

黄狐白狐嗥古城，月落未落太白明。谁言天下无健者，长啸出门刀自横。谁是鸿毛谁泰山？古人去矣不得攀。眼前狐貉啖人尽，长乐一老依然顽。九天冥冥不可游，粉碎五城十二楼。会须手造一世界，重纪人皇称九头。上有君山下有湖，洞庭有乐今何如？穴中亡吴有遗谶，龙威丈人开素书。
答丁三叔雅·其一
作者：丘逢甲
朝代：清

黄狐白狐嗥古城，月落未落太白明。谁言天下无健者，长啸出门刀自横。
答丁三叔雅·其三
作者：丘逢甲
朝代：清

九天冥冥不可游，粉碎五城十二楼。会须手造一世界，重纪人皇称九头。
答丁三叔雅·其二
作者：丘逢甲
朝代：清
体裁：古风

谁是鸿毛谁泰山，古人去矣不得攀。眼前狐貉啖人尽，长乐一老依然顽。
答丁三叔雅·其二
作者：丘逢甲
朝代：清

谁是鸿毛谁泰山？古人去矣不得攀。眼前狐貉啖人尽，长乐一老依然顽。
答丁三叔雅·其四
作者：丘逢甲
朝代：清

上有君山下有湖，洞庭有乐今何如？穴中亡吴有遗谶，龙威丈人开素书。
答人问澹定村
作者：丘逢甲
朝代：清

群山忽豁见山门，幽绝溪山是此村。鸡犬云中仙气在，衣冠田舍古风存。桂生前代成尊宿，松占高峰长子孙。不必桃花千万树，已教人作武陵源。
答友卿病中见赠次韵
作者：丘逢甲
朝代：清

与君同话神山事，鼍愤龙愁又一年。夜半闻鹃仙梦醒，明珠成泪玉成烟。示疾维摩方丈室，散花天女更何人？不妨再说弥天法，遍布阎浮大地春。
答友卿病中见赠次韵·其一
作者：丘逢甲
朝代：清

与君同话神山事，鼍愤龙愁又一年。夜半闻鹃仙梦醒，明珠成泪玉成烟。
答友卿病中见赠次韵·其二
作者：丘逢甲
朝代：清

示疾维摩方丈室，散花天女更何人？不妨再说弥天法，遍布阎浮大地春。
答台中友人
作者：丘逢甲
朝代：清

极目风涛怆梦思，故山迢递雁书迟。渡江文士成伧父，归国降人谤义师。老泪纵横同甫策，雄心消耗稼轩词。月明海上劳相忆，凄绝天涯共此时。抱石申屠剧可怜，一庵待死伴枯禅。湛身难诉遗民苦，殉义谁彰故部贤。碧血纵埋非汉土，赤心不死尚唐年。扁舟但益飘零感，过海何曾便是仙！归来谁与话酸辛，满目茫茫劫后尘。末俗嚣凌欺客户，长官尊重薄流民。本无旷土容安插，难恃高文济困贫。冷守平生心迹在，朝衫零落泣孤臣。
答台中友人
作者：丘逢甲
朝代：清

闻君犹采首山薇，欲话中原泪满衣。四海共推天子圣，百年难复大朝威。玩刑民托祅神教，避税商悬异国旗。一样已无乾净土，可怜扶义说西归。
答台中友人·其一
作者：丘逢甲
朝代：清

极目风涛怆梦思，故山迢递雁书迟。渡江文士成伧父，归国降人谤义师。老泪纵横同甫策，雄心消耗稼轩词。月明海上劳相忆，凄绝天涯共此时。
答台中友人·其三
作者：丘逢甲
朝代：清

归来谁与话酸辛，满目茫茫劫后尘。末俗嚣凌欺客户，长官尊重薄流民。本无旷土容安插，难恃高文济困贫。冷守平生心迹在，朝衫零落泣孤臣。
答台中友人·其二
作者：丘逢甲
朝代：清

抱石申屠剧可怜，一庵待死伴枯禅。湛身难诉遗民苦，殉义谁彰故部贤。碧血纵埋非汉土，赤心不死尚唐年。扁舟但益飘零感，过海何曾便是仙！
答叶季允见赠
作者：丘逢甲
朝代：清

平生风义柳堂门，雄直依然粤派存。谁料南荒柔佛国，听松庐更有诗孙。万里飞腾志未乖，海山苍莽遣吟怀。他年岛国传流寓，诗屋人寻豆腐街。廿载风尘粤客装，？公山远郁苍苍。自来海外称诗老，更望佗城作故乡。劳赠才人绝妙词，天涯有客遍搜奇。独怜荒峤来相语，绝少韩陵一片碑。
答叶季允见赠·其一
作者：丘逢甲
朝代：清

平生风义柳堂门，雄直依然粤派存。谁料南荒柔佛国，听松庐更有诗孙。
答叶季允见赠·其三
作者：丘逢甲
朝代：清

廿载风尘粤客装，？公山远郁苍苍。自来海外称诗老，更望佗城作故乡。
答叶季允见赠·其三
作者：丘逢甲
朝代：清
体裁：七言绝句

廿载风尘粤客装，�公山远郁苍苍。自来海外称诗老，更望佗城作故乡。
答叶季允见赠·其二
作者：丘逢甲
朝代：清

万里飞腾志未乖，海山苍莽遣吟怀。他年岛国传流寓，诗屋人寻豆腐街。
答叶季允见赠·其四
作者：丘逢甲
朝代：清

劳赠才人绝妙词，天涯有客遍搜奇。独怜荒峤来相语，绝少韩陵一片碑。
答庄柳汀孝廉，用与竹坪唱和韵
作者：丘逢甲
朝代：清

眼前时局太非常，观海麻姑鬓有霜。但觅温柔风味好，不须重话白云乡。五夜传烽迫九关，吟诗海上且偷闲。雄师百万春听令，梦绕医无闾外山。
答庄柳汀孝廉，用与竹坪唱和韵·其一
作者：丘逢甲
朝代：清

眼前时局太非常，观海麻姑鬓有霜。但觅温柔风味好，不须重话白云乡。
答庄柳汀孝廉，用与竹坪唱和韵·其二
作者：丘逢甲
朝代：清

五夜传烽迫九关，吟诗海上且偷闲。雄师百万春听令，梦绕医无闾外山。
答敬南见赠，次原韵
作者：丘逢甲
朝代：清

一石天下才，敢云独八斗。郁郁信陵君，平生付醇酒。名士刘景升，世家袁公路。把酒论英雄，彼哉何足数！世无仓海君，谁发诛秦意？一击天下惊，奋起龙虎气。尉佗昔帝粤，独为陆生折。宝剑千金装，南来景前哲。
答敬南见赠，次原韵·其一
作者：丘逢甲
朝代：清

一石天下才，敢云独八斗。郁郁信陵君，平生付醇酒。
答敬南见赠，次原韵·其三
作者：丘逢甲
朝代：清

世无仓海君，谁发诛秦意？一击天下惊，奋起龙虎气。
答敬南见赠，次原韵·其二
作者：丘逢甲
朝代：清

名士刘景升，世家袁公路。把酒论英雄，彼哉何足数！
答敬南见赠，次原韵·其四
作者：丘逢甲
朝代：清

尉佗昔帝粤，独为陆生折。宝剑千金装，南来景前哲。
答柳丞
作者：丘逢甲
朝代：清

二松之间屋压头，老丞哦诗夜不休。新篇连牍晓寄我，爽气欲扑山中楼。楚山矗矗楚水流，楚材自昔推奇尤。但使能坚季布诺，人间何患无曹丘。吁嗟乎！匈奴嫚书姿嘲弄，季布之言竟何用。樊哙方行十万众。
答梁友玉邻
作者：丘逢甲
朝代：清

风雨年年自合离，岛夷闻道屡探奇。人间正斗移山力，不信罗浮睡不知。
答潘兰史、丘菽园用王晓沧韵
作者：丘逢甲
朝代：清

龙血玄黄战正酣，海山何处筑诗龛？权书枉著苏明允，心史空留郑所南。斫地有歌哀骥老，攀天无路阻鸾骖。蛮云黯黯愁思阔，聊写新词当麈谈。
答王晓沧
作者：丘逢甲
朝代：清

曾见王郎海上行，十年重晤凤皇城。消磨花月新诗卷，沉郁风云旧酒兵。往事欲谈宜痛哭，此生贻误是浮名。尊前豪语劳君记，孤负移山志不成。
答王贡南同年
作者：丘逢甲
朝代：清

浩浩天风入素琴，刺船人去有遗音。不须更恨神山远，留取相思海样深。弱水三神仙有劫，灵山一会佛无缘。何当再结人天果，铜狄摩挲五百年？杨柳鹃声荡古愁，陆沈无力挽神州。不如同学希夷蛰，梦醒梁唐晋汉周。十载空随侠客装，扶馀何处有真王？火龙天遁真吾法，万里西风曳剑光。
答王贡南同年·其一
作者：丘逢甲
朝代：清

浩浩天风入素琴，刺船人去有遗音。不须更恨神山远，留取相思海样深。
答王贡南同年·其三
作者：丘逢甲
朝代：清

杨柳鹃声荡古愁，陆沈无力挽神州。不如同学希夷蛰，梦醒梁唐晋汉周。
答王贡南同年·其二
作者：丘逢甲
朝代：清

弱水三神仙有劫，灵山一会佛无缘。何当再结人天果，铜狄摩挲五百年？
答王贡南同年·其四
作者：丘逢甲
朝代：清

十载空随侠客装，扶馀何处有真王？火龙天遁真吾法，万里西风曳剑光。
絜斋世丈以西园述怀集苏六十韵诗见示，为赋五古四章
作者：丘逢甲
朝代：清

群山走沧海，南戒开越门。峨峨观察使，坐镇潮梅循。驻节古揭阳，一官清而尊。南辖极罗浮，坡仙屐齿存。谁携洞天石，磊砢开西园。园中何所有？花木环当轩。自官传舍视，榛莽日翳昏。文明变草昧，公复开其屯。异石扶使立，奇花植令蕃。春风与夏雨，草木初承恩。岂惟逮草木，民庶咸欣欣。阴阳气互伏，节候交寒温。晓视花上露，已作秋霜痕。登高望远海，濛濛遮朝暾。青山何苍茫，一发连中原。秋心正伊郁，安能寂无言？自持千古心，远与坡仙论。东坡谪岭外，诗境益奇绝。公虽度岭来，非谪乃持节。诗境与之同，意态雄且杰。有时用苏语，骤读无能别。云锦巧剪裁，针线痕俱灭。即今西园诗，直与东坡埒。九原如可作，相视应心折。洋洋六百言，中有满腔血。平生巧文章，独有仕宦拙。五十不卿相，九州遍环辙。一官落岭外，冷视炎云热。小小欲设施，动辄肘遭掣。有神祷或灵，有鬼亦容说。奈何眼中人，藐藐敝吾舌。絷骥使勿驰，笑者有跛鳖。西风万里来，难散此郁结。将诗写郁抱，南天夜飞雪。明月出南斗，西园秋气清。官闲自课儿，渊渊夜读声。维公有佳儿，卓荦人中英。兼习蟹行书，洞见四国情。读书贵用世，宁止求诗名？过也实能诗，昔侍东坡行。东坡有谐语，不愿儿聪明。天下愚鲁儿，何必皆公卿？公卿今何为？所能惟行成。蹙国日百里，甘作城下盟。法弊不解变，残局空支撑。何必用周礼，乃能误苍生。高位无令才，令人贱簪缨。令才不高位，空与世网撄。念此夕不寐，挂户星何横？褒忠爵在朝，食德书在楹。中外四十年，里第无能营。东坡不归眉，阳羡田可耕。何时竟呼儿，负锄而带经。秋风吹远梦，飞度阖闾城。苏台吊吴王，或有麋鹿迎。西北有浮云，白白澹将坠。安知东南望，有海乃无地。海气秋昏昏，天星为易次。仰天发浩叹，空陨诗人涕。见几者何人？相率思去位。萧晨读公诗，浩然见归思。归去岂不佳，中外正多事。念天生才心，济世乃为贵。百折苟不回，终必申吾志。远人况相格，何用恤浮议。行收已失权，更截旁溢利。顾此凋？民，徐为苏元气。三州士与女，歌颂方无既。时危仗豪隽，重任在疆寄。岂曰位不高，持节已为使。秋风思鲈脍，彼特王门吏。乱萌虽已兆，何忍吾君弃！苏轼终爱君，斯意谨当志。河山况如故，力在收破碎。九州不可知，犹冀一方治。内乱吾不与，外患吾不避；用敢告司阶，斯语合经义。勿信鹧鸪言，声声唱归去。老圃有秋容，且对黄花醉。
絜斋世丈以西园述怀集苏六十韵诗见示，为赋五古四章·其一
作者：丘逢甲
朝代：清
体裁：古风

群山走沧海，南戒开越门。峨峨观察使，坐镇潮梅循。驻节古揭阳，一官清而尊。南辖极罗浮，坡仙屐齿存。谁携洞天石，磊砢开西园。园中何所有，花木环当轩。自官传舍视，榛莽日翳昏。文明变草昧，公复开其屯。异石扶使立，奇花植令蕃。春风与夏雨，草木初承恩。岂惟逮草木，民庶咸欣欣。阴阳气互伏，节候交寒温。晓视花上露，已作秋霜痕。登高望远海，濛濛遮朝暾。青山何苍茫，一发连中原。秋心正伊郁，安能寂无言？自持千古心，远与坡仙论。
絜斋世丈以西园述怀集苏六十韵诗见示，为赋五古四章·其一
作者：丘逢甲
朝代：清

群山走沧海，南戒开越门。峨峨观察使，坐镇潮梅循。驻节古揭阳，一官清而尊。南辖极罗浮，坡仙屐齿存。谁携洞天石，磊砢开西园。园中何所有？花木环当轩。自官传舍视，榛莽日翳昏。文明变草昧，公复开其屯。异石扶使立，奇花植令蕃。春风与夏雨，草木初承恩。岂惟逮草木，民庶咸欣欣。阴阳气互伏，节候交寒温。晓视花上露，已作秋霜痕。登高望远海，濛濛遮朝暾。青山何苍茫，一发连中原。秋心正伊郁，安能寂无言？自持千古心，远与坡仙论。
絜斋世丈以西园述怀集苏六十韵诗见示，为赋五古四章·其三
作者：丘逢甲
朝代：清
体裁：古风

明月出南斗，西园秋气清。官闲自课儿，渊渊夜读声。维公有佳儿，卓荦人中英。兼习蟹行书，洞见四国情。读书贵用世，宁止求诗名？过也实能诗，昔侍东坡行。东坡有谐语，不愿儿聪明。天下愚鲁儿，何必皆公卿？公卿今何为，所能惟行成。蹙国日百里，甘作城下盟。法弊不解变，残局空支撑。何必用周礼，乃能误苍生。高位无令才，令人贱簪缨。令才不高位，空与世网撄。念此夕不寐，挂户星何横？褒忠爵在朝，食德书在楹。中外四十年，里第无能营。东坡不归眉，阳羡田可耕。何时竟呼儿，负锄而带经。秋风吹远梦，飞度阖闾城。苏台吊吴王，或有麋鹿迎。
絜斋世丈以西园述怀集苏六十韵诗见示，为赋五古四章·其三
作者：丘逢甲
朝代：清

明月出南斗，西园秋气清。官闲自课儿，渊渊夜读声。维公有佳儿，卓荦人中英。兼习蟹行书，洞见四国情。读书贵用世，宁止求诗名？过也实能诗，昔侍东坡行。东坡有谐语，不愿儿聪明。天下愚鲁儿，何必皆公卿？公卿今何为？所能惟行成。蹙国日百里，甘作城下盟。法弊不解变，残局空支撑。何必用周礼，乃能误苍生。高位无令才，令人贱簪缨。令才不高位，空与世网撄。念此夕不寐，挂户星何横？褒忠爵在朝，食德书在楹。中外四十年，里第无能营。东坡不归眉，阳羡田可耕。何时竟呼儿，负锄而带经。秋风吹远梦，飞度阖闾城。苏台吊吴王，或有麋鹿迎。
絜斋世丈以西园述怀集苏六十韵诗见示，为赋五古四章·其二
作者：丘逢甲
朝代：清

东坡谪岭外，诗境益奇绝。公虽度岭来，非谪乃持节。诗境与之同，意态雄且杰。有时用苏语，骤读无能别。云锦巧剪裁，针线痕俱灭。即今西园诗，直与东坡埒。九原如可作，相视应心折。洋洋六百言，中有满腔血。平生巧文章，独有仕宦拙。五十不卿相，九州遍环辙。一官落岭外，冷视炎云热。小小欲设施，动辄肘遭掣。有神祷或灵，有鬼亦容说。奈何眼中人，藐藐敝吾舌。絷骥使勿驰，笑者有跛鳖。西风万里来，难散此郁结。将诗写郁抱，南天夜飞雪。
絜斋世丈以西园述怀集苏六十韵诗见示，为赋五古四章·其四
作者：丘逢甲
朝代：清
体裁：古风

西北有浮云，白白澹将坠。安知东南望，有海乃无地。海气秋昏昏，天星为易次。仰天发浩叹，空陨诗人涕。见几者何人，相率思去位。萧晨读公诗，浩然见归思。归去岂不佳，中外正多事。念天生才心，济世乃为贵。百折苟不回，终必申吾志。远人况相格，何用恤浮议。行收已失权，更截旁溢利。顾此凋�民，徐为苏元气。三州士与女，歌颂方无既。时危仗豪隽，重任在疆寄。岂曰位不高，持节已为使。秋风思鲈脍，彼特王门吏。乱萌虽已兆，何忍吾君弃！苏轼终爱君，斯意谨当志。河山况如故，力在收破碎。九州不可知，犹冀一方治。内乱吾不与，外患吾不避；用敢告司阶，斯语合经义。勿信鹧鸪言，声声唱归去。老圃有秋容，且对黄花醉。
絜斋世丈以西园述怀集苏六十韵诗见示，为赋五古四章·其四
作者：丘逢甲
朝代：清

西北有浮云，白白澹将坠。安知东南望，有海乃无地。海气秋昏昏，天星为易次。仰天发浩叹，空陨诗人涕。见几者何人？相率思去位。萧晨读公诗，浩然见归思。归去岂不佳，中外正多事。念天生才心，济世乃为贵。百折苟不回，终必申吾志。远人况相格，何用恤浮议。行收已失权，更截旁溢利。顾此凋？民，徐为苏元气。三州士与女，歌颂方无既。时危仗豪隽，重任在疆寄。岂曰位不高，持节已为使。秋风思鲈脍，彼特王门吏。乱萌虽已兆，何忍吾君弃！苏轼终爱君，斯意谨当志。河山况如故，力在收破碎。九州不可知，犹冀一方治。内乱吾不与，外患吾不避；用敢告司阶，斯语合经义。勿信鹧鸪言，声声唱归去。老圃有秋容，且对黄花醉。
红楼梦绝句题词为菽园孝廉作
作者：丘逢甲
朝代：清

不是怡红是悼红，笔头点鬼论原公。美人香草湘累感，都付愁珠怨玉中。假语村言事竟传，三生公案一情禅。石头路滑闲拈出，竖拂重开色界天。判白批红彩笔忙，玉溪楚雨笑荒唐。楼台弹指分明见，又费词人梦一场。补天无计奈情何，聊著闲评托艳歌。青埂峰头一方石，撩人儿女泪痕多。离离芳草长愁根，残雪空林怆梦痕。唤起香魂听说法，满天花雨大观园。传奇奇绝效颦难，绝世情文出稗官。付与才人同赞叹，人间休作谤书看。次第香名费递排，春风消息透吟怀。虚无册子饶褒贬，重话金陵十二钗。莫向痴人说假真，梦中幻境又翻新。五云捧出游仙笔，从此曹唐有替人。
红楼梦绝句题词为菽园孝廉作·其一
作者：丘逢甲
朝代：清

不是怡红是悼红，笔头点鬼论原公。美人香草湘累感，都付愁珠怨玉中。
红楼梦绝句题词为菽园孝廉作·其七
作者：丘逢甲
朝代：清

次第香名费递排，春风消息透吟怀。虚无册子饶褒贬，重话金陵十二钗。
红楼梦绝句题词为菽园孝廉作·其三
作者：丘逢甲
朝代：清

判白批红彩笔忙，玉溪楚雨笑荒唐。楼台弹指分明见，又费词人梦一场。
红楼梦绝句题词为菽园孝廉作·其二
作者：丘逢甲
朝代：清

假语村言事竟传，三生公案一情禅。石头路滑闲拈出，竖拂重开色界天。
红楼梦绝句题词为菽园孝廉作·其五
作者：丘逢甲
朝代：清

离离芳草长愁根，残雪空林怆梦痕。唤起香魂听说法，满天花雨大观园。
红楼梦绝句题词为菽园孝廉作·其八
作者：丘逢甲
朝代：清

莫向痴人说假真，梦中幻境又翻新。五云捧出游仙笔，从此曹唐有替人。
红楼梦绝句题词为菽园孝廉作·其六
作者：丘逢甲
朝代：清

传奇奇绝效颦难，绝世情文出稗官。付与才人同赞叹，人间休作谤书看。
红楼梦绝句题词为菽园孝廉作·其四
作者：丘逢甲
朝代：清

补天无计奈情何，聊著闲评托艳歌。青埂峰头一方石，撩人儿女泪痕多。
纪事
作者：丘逢甲
朝代：清

阊阖沉沉路不通，封章空自效愚忠。人间漫诧朝阳凤，已落罗钳吉网中。何止诛求在市租，上供祗道急军需。相公南下纡筹策，报国居然仗博徒。
纪事·其一
作者：丘逢甲
朝代：清

阊阖沉沉路不通，封章空自效愚忠。人间漫诧朝阳凤，已落罗钳吉网中。
纪事·其二
作者：丘逢甲
朝代：清

何止诛求在市租，上供祗道急军需。相公南下纡筹策，报国居然仗博徒。
纪兴宁妇女改妆事与刘生松龄二首
作者：丘逢甲
朝代：清

山川奇伟数齐昌，不独男儿解自强。要使金闺兴女学，银钗先改峒蛮妆。维新殊有九州风，新绾盘蛇髻更工。预祝英雄出巾帼，武婆城在碧云中。
纪兴宁妇女改妆事与刘生松龄二首·其一
作者：丘逢甲
朝代：清

山川奇伟数齐昌，不独男儿解自强。要使金闺兴女学，银钗先改峒蛮妆。
纪兴宁妇女改妆事与刘生松龄二首·其二
作者：丘逢甲
朝代：清

维新殊有九州风，新绾盘蛇髻更工。预祝英雄出巾帼，武婆城在碧云中。
纪梦诗
作者：丘逢甲
朝代：清

知是前身与后身，诸天变现起微尘。人间无此丹青本，幻出崟崎历落人。梦中因果画中身，弹指心惊隔两尘。天上碧桃花再放，下方还是未归人。
纪黄五娘事
作者：丘逢甲
朝代：清

夺取鱼轩射雉场，此身仍属旧檀郎。美人甘为多情死，不肯昌华事汉皇。彩凤辞笼恨未忘，九天呼吁传降王。赵家若赏平南策，第一功臣是五娘。艳词空谱荔枝香，磨镜遗闻事渺茫。谁改五花新院本，英雄儿女再登场？
纪黄五娘事·其一
作者：丘逢甲
朝代：清

夺取鱼轩射雉场，此身仍属旧檀郎。美人甘为多情死，不肯昌华事汉皇。
纪黄五娘事·其三
作者：丘逢甲
朝代：清

艳词空谱荔枝香，磨镜遗闻事渺茫。谁改五花新院本，英雄儿女再登场？
纪黄五娘事·其二
作者：丘逢甲
朝代：清

彩凤辞笼恨未忘，九天呼吁传降王。赵家若赏平南策，第一功臣是五娘。
绮疏
作者：丘逢甲
朝代：清

绮疏面面拓云蓝，吹彻银笙酒半酣。倾国名花春第一，新年眉月夜初三。吉金铸镜镌心语，暖玉敲枰试手谈。烂熳东风桃杏嫁，满天红雨梦江南。
罗浮中秋
作者：丘逢甲
朝代：清

仙山来作中秋节，月比人间分外圆。我与罗浮同不睡，坐看明月过中天。
罗浮五观皆龙门派，戏成一绝
作者：丘逢甲
朝代：清

谁合南宗入北宗，洞天门启白云封。罗浮久是吾家物，莫怪看山道气浓。
罗浮寄内
作者：丘逢甲
朝代：清

胡尘不到洞中天，蝶茧为衣酒有田。寻得名山解偕隐，葛家夫妇是神仙。
罗浮山下人家
作者：丘逢甲
朝代：清

仙山住久即神仙，豚栅鸡栖屋数椽。云雾甜茶红米酒，抱孙閒过太平年。深山深处破茅堂，大袖长衫半道装。八九村童围一席，孝经教到庶人章。化禽啼处药苗肥，日日携锄上翠微。葵叶蓑衣棕瓣笠，满山风雨抱云归。绿栏新买小乌犍，待种麻姑卖酒田。牛背夕阳吹笛去，桃花红落晚霞天。种菜何人此闭门，万山高处有山村。东风乾尽酥醪菜，叶叶元丘旧酒痕。
罗浮山下人家·其一
作者：丘逢甲
朝代：清

仙山住久即神仙，豚栅鸡栖屋数椽。云雾甜茶红米酒，抱孙閒过太平年。
罗浮山下人家·其三
作者：丘逢甲
朝代：清

化禽啼处药苗肥，日日携锄上翠微。葵叶蓑衣棕瓣笠，满山风雨抱云归。
罗浮山下人家·其二
作者：丘逢甲
朝代：清

深山深处破茅堂，大袖长衫半道装。八九村童围一席，孝经教到庶人章。
罗浮山下人家·其五
作者：丘逢甲
朝代：清

种菜何人此闭门，万山高处有山村。东风乾尽酥醪菜，叶叶元丘旧酒痕。
罗浮山下人家·其四
作者：丘逢甲
朝代：清

绿栏新买小乌犍，待种麻姑卖酒田。牛背夕阳吹笛去，桃花红落晚霞天。
罗浮山阴特少道观，戏成一绝
作者：丘逢甲
朝代：清

辟地开天有此门，古来大道此中存。道人不解求玄牝，空把桃花作饭吞。
罗浮异石怪瀑，举目即是，不止一处也
作者：丘逢甲
朝代：清

罗浮泉石皆奇绝，到处看山瀑溅衣。石气化云云化水，青天白日玉龙飞。
羊城中秋
作者：丘逢甲
朝代：清

长啸天南念远游，尉佗台畔作中秋。酒杯借我酬佳节，明月随人到广州。说饼但馀名士气，飞觞终取虏王头。大江东去连沧海，且听珠娘发棹讴。故乡风景想依然，月满东南半壁天。海外阴晴终有定，人间圆缺古难全。重完破碎山河影，与结光明世界缘。甲帐珠襦寻旧梦，不知今夕是何年？西风梧叶下空冈，歌舞承平霸业荒。沧海潮生珠有泪，贲隅秋老桂初香。万家愁喜圆今月，一尉东南忆故王。玉宇高寒归未得，待将消息问吴刚。
羊城中秋·其一
作者：丘逢甲
朝代：清

长啸天南念远游，尉佗台畔作中秋。酒杯借我酬佳节，明月随人到广州。说饼但馀名士气，飞觞终取虏王头。大江东去连沧海，且听珠娘发棹讴。
羊城中秋·其三
作者：丘逢甲
朝代：清

西风梧叶下空冈，歌舞承平霸业荒。沧海潮生珠有泪，贲隅秋老桂初香。万家愁喜圆今月，一尉东南忆故王。玉宇高寒归未得，待将消息问吴刚。
羊城中秋·其二
作者：丘逢甲
朝代：清

故乡风景想依然，月满东南半壁天。海外阴晴终有定，人间圆缺古难全。重完破碎山河影，与结光明世界缘。甲帐珠襦寻旧梦，不知今夕是何年？
联仙蘅观察和怀古诗韵次答
作者：丘逢甲
朝代：清

义旗风捲海东头，浪迹来为汗漫游。亡宋地难存岛国，瞻韩人喜到潮州。论交文字三生业，凭吊江山万古愁。满眼狂澜嗟已倒，待公重障百川流。剩水残山夕照中，星幡无力御东风。麻姑去后桑栽海，箕子归来黍满宫。缩地有人工幻术，笺天何处效愚忠？与公欲话千秋恨，待剪衙斋烛泪红。
联仙蘅观察和怀古诗韵次答·其一
作者：丘逢甲
朝代：清

义旗风捲海东头，浪迹来为汗漫游。亡宋地难存岛国，瞻韩人喜到潮州。论交文字三生业，凭吊江山万古愁。满眼狂澜嗟已倒，待公重障百川流。
联仙蘅观察和怀古诗韵次答·其二
作者：丘逢甲
朝代：清

剩水残山夕照中，星幡无力御东风。麻姑去后桑栽海，箕子归来黍满宫。缩地有人工幻术，笺天何处效愚忠？与公欲话千秋恨，待剪衙斋烛泪红。
自笑
作者：丘逢甲
朝代：清

自笑婆娑大海南，名山无地筑茅庵。艰难乡物愁都米，憔悴文心赘客谈。细雨梦寻荒径菊，微霜馋忆故园柑。年来忧患才思损，已似稽康七不堪。
自罗浮至惠州，游西湖泛月放歌
作者：丘逢甲
朝代：清

上不见罗浮是惠州，下不见罗浮是广州。仙山不喜近城市，群仙日日骖鸾虬。我从广州来，十日罗浮游。东坡游后有此客，两山风雨为之收。晴天佳月逢中秋，一醉十日群仙留。翩然径向惠州去，罗浮送我直上东江舟。舟行江上风飕飕，云中挥手辞罗浮。但见一江自西至，宛宛东合东江流。两城夹峙江之头，两城交通浮桥由。附城为市市有楼，百货山积民所求。东城属县西城府，屹然屏蔽广州东路之上游。东坡自言寄家罗浮下，安知白鹤新居寔在东城陬。我来自在西城住，梌山一院清且幽。又向西城城西唤湖舫，西湖泛月开金瓯。此湖东坡去后亦寂寞，对月不饮湖之羞。西城今夕为我迟更筹，罗浮之君傥念我，应寄山中仙酒名酥醪，令我痛饮忘却人间愁。呼月下饮听清讴，我醉欲眠月自去，湖天漠漠云悠悠。
自题三十登坛照片
作者：丘逢甲
朝代：清

十六年前莽少年，当时赤手欲回天。誓师雷雨穷荒外，开国河山落照边。往事已怜成过电，雄姿未称画凌烟。于今不作登坛梦，渔鼓声中号散仙。
自题南洋行教图
作者：丘逢甲
朝代：清

莽莽群山海气青，华风远被到南溟。万人围坐齐倾耳，椰子林中说圣经。二千五百馀年后，浮海居然道可行。独倚斗南楼上望，春风回处紫澜生。
自题南洋行教图·其一
作者：丘逢甲
朝代：清

莽莽群山海气青，华风远被到南溟。万人围坐齐倾耳，椰子林中说圣经。
自题南洋行教图·其二
作者：丘逢甲
朝代：清

二千五百馀年后，浮海居然道可行。独倚斗南楼上望，春风回处紫澜生。
舟中望茶盘山
作者：丘逢甲
朝代：清

沧波无际夕阳红，孤屿苍茫大海中。水墨痕浓云脚矮，茶盘山外雨濛濛。
舟中望阴那山
作者：丘逢甲
朝代：清

独溯梅江上，舟轻喜得风。奇峰陡横翠，愁客正推篷。绝出群山表，惊逢旧梦中。前因待相證，惭愧与师同。
舟入梅州境
作者：丘逢甲
朝代：清

凄绝天涯雁叫群，秋江一棹入斜曛。阴那山色云中现，篷辣滩声雨里闻。隔岭树疑孤塔露，得风帆带乱峰奔。平生去国怀乡感，只合江头醉十分。
舟发新步
作者：丘逢甲
朝代：清

金鞍寨下溪水流，石鼓潭边雨乍收。一叶扁舟载斜日，泽兰花发古堤秋。
舟泊凤皇台寄怀季平
作者：丘逢甲
朝代：清

乐莫乐兮新相知，悲莫悲兮初别离。鮀江水黄海水绿，与君一夜东西驰。凤皇台边客帆卸，遥忆维舟九龙夜。欲知别后相思深，茫茫江海愁人心。
舟泊吉隆
作者：丘逢甲
朝代：清

巴丁江上驻游踪，倚柁微吟望远峰。一夜双轮乘月去，计程明日到芙蓉。
舟过韩江有寄
作者：丘逢甲
朝代：清

此水东来我西上，扁舟北过江上城。南风正利不得泊，良夜相思空月明。
舟过马六甲
作者：丘逢甲
朝代：清

南风吹雨片帆斜，万叠山青满剌加。欲问前朝封贡事，更无人说故王家。碧眼胡儿拜武皇，贡书犹托岛中王。直陈藩国流离状，曾有吾家侍禦章。荒山中尚有遗民，一死居然与古邻。赢得盖棺遮短发，四方平定铁崖巾。
舟过马六甲·其一
作者：丘逢甲
朝代：清

南风吹雨片帆斜，万叠山青满剌加。欲问前朝封贡事，更无人说故王家。
舟过马六甲·其三
作者：丘逢甲
朝代：清

荒山中尚有遗民，一死居然与古邻。赢得盖棺遮短发，四方平定铁崖巾。
舟过马六甲·其二
作者：丘逢甲
朝代：清

碧眼胡儿拜武皇，贡书犹托岛中王。直陈藩国流离状，曾有吾家侍禦章。
芙蓉
作者：丘逢甲
朝代：清

林里交柯万树花，出林楼阁倚朱霞。一生长在芙蓉住，羡煞江头卖酒家。海山缥缈客心分，锦字天涯隔暮云。独向芙蓉江上望，远峰眉黛忆文君。
芙蓉·其一
作者：丘逢甲
朝代：清

林里交柯万树花，出林楼阁倚朱霞。一生长在芙蓉住，羡煞江头卖酒家。
芙蓉·其二
作者：丘逢甲
朝代：清

海山缥缈客心分，锦字天涯隔暮云。独向芙蓉江上望，远峰眉黛忆文君。
芷谷居士画大幅水墨云山、瀑布二图，并题句见赠，长句赋谢
作者：丘逢甲
朝代：清

墨风一夜驱云起，龙气濛濛万山里。轩窗如闻瀑布声，天下奇观宁有此？纷纷众史画格卑，嗟君抗古森雄奇。下追西庐上北苑，中间直蹑黄大痴。填胸磊块化丘壑，臆造桃源付耕凿。胡尘不到画里天，如此江山殊不恶。平生画山不画人，四海无人堪写真。此图忽著人者两，草庐对语空山春。口读君诗目君画，众木槎枒群石怪。动摇古壁愁欲飞，骇视云中忽龙挂。岂惟城市生山林，风云惨澹开胸襟。可怜祗向画图见，孤负苍生霖雨心。
苔
作者：丘逢甲
朝代：清

惹草拈花一片同，眼前随意绿濛濛。空山剔翠寻秦碣，古砌分青上汉铜。钱样堆残贫士壁，鞋痕香透美人弓。石头路滑匆匆去，怕忆天台旧梦中。
苦旱
作者：丘逢甲
朝代：清

手无寸铁诛妖魃，安得神龙出九渊？但解乘球用今法，不妨持药炸青天。眼中赤地真千里，万首翘天望雨来。谁叩九阊讼风伯，新云才起又吹开。
苦旱·其一
作者：丘逢甲
朝代：清

手无寸铁诛妖魃，安得神龙出九渊？但解乘球用今法，不妨持药炸青天。
苦旱·其二
作者：丘逢甲
朝代：清

眼中赤地真千里，万首翘天望雨来。谁叩九阊讼风伯，新云才起又吹开。
苦雨行
作者：丘逢甲
朝代：清

雨师昼夜驱龙行，一雨三月无停声。乌沉兔没不敢出，仰视天日长冥冥。冬寒凛烈春未已，浸淫木气浑归水。稚阳欲茁老阴遏，乃张母权侵厥子。寒风吹天不肯高，阴云四压天周遭。娲皇补处今毕漏，石炼五色难坚牢。尽倾海水向天半，惊波怒涛满空散。竟无一片乾净土，著足大地成泥烂。雄雷噤齘鸣雌雷，百虫朒缩户不开。花藏柳匿避雨气，虽有羯鼓安能催？物过为淫极必反，下士谈天叹天远。恐将降魃来止雨，倒行逆施两俱损。不然不日复不月，地晦天昏寒水发。几疑世将入混沌，待起盘古冢中骨。欲书绿章上青帝，请收政权屏阴翳。膏雨和风各听令，万方重纪岁华丽。
茶山观
作者：丘逢甲
朝代：清

云中鸡犬声，仙家在何处？一径入云深，落日携筇去。
荔枝
作者：丘逢甲
朝代：清

海上仙襦解绛罗，名园取次遍蒐罗。满前姬侍皆佳丽，持较文山艳福多。天生尤物本消魂，更取增城挂绿论。一种天然好风格，西施初出苧萝村。每将佳果比佳人，自笑多生与种因。粤艳闽香消受遍，不曾嚼蜡视横陈。紫琼肤孕碧瑶浆，色味双佳更带香。若援牡丹花史例，荔枝原是果中王。
荔枝·其一
作者：丘逢甲
朝代：清

海上仙襦解绛罗，名园取次遍蒐罗。满前姬侍皆佳丽，持较文山艳福多。
荔枝·其三
作者：丘逢甲
朝代：清

每将佳果比佳人，自笑多生与种因。粤艳闽香消受遍，不曾嚼蜡视横陈。
荔枝·其二
作者：丘逢甲
朝代：清

天生尤物本消魂，更取增城挂绿论。一种天然好风格，西施初出苧萝村。
荔枝·其四
作者：丘逢甲
朝代：清

紫琼肤孕碧瑶浆，色味双佳更带香。若援牡丹花史例，荔枝原是果中王。
荔枝鹦鹉图
作者：丘逢甲
朝代：清

新词唱彻荔枝香，夜半鱼眠玉气凉。一骑红尘宫梦觉，隔帘传赐雪衣娘。
莲花山吟
作者：丘逢甲
朝代：清

须弥山势趋中华，南来到海奇而葩。不知何年碧海上，变现出此青莲花。罡风吹花忽山立，山灵直取花为家。群山万叶护花起，濛濛海气生青霞。玲珑藕孔达海眼，中辟洞穴藏龙蛇。偶传花妖骇世耳，时见仙药胎灵芽。筠篮采药有山客，洞天琪草寻三桠。山深往往遇灵境，异果或得安期瓜。仙翁在山工造梦，纷纷鼠穴行牛车。峰头布席作重九，幕天夜转星河斜。人间万梦一夕聚，蝶愁蚁喜争相哗。山灵醒眼观幻相，岁岁见惯宁嗟呀。空青终古此山色，众星遍阅恒河沙。或云文山昔登此，帝舟南望天之涯。花中世界忽破碎，胡尘满眼空咨嗟。力图南徼存帝统，荒山走处人争誇。千年来者少此客，薜萝山鬼应相揶。我归于潮已四载，看山未得探幽遐。近游偶泛北溪棹，海风淅淅吹蒹葭。苍山忽现菡萏色，直倚天半云难遮。青鞋布袜意先往，泊舟径欲穷嵢岈。千村万落出山下，山光青尽连桑麻。一庵傍麓佛貌古，老僧云气生袈裟。香厨石泉沁寒碧，松枝閒拾烹山茶。绕庵微径转愈上，山农冬暖方烧畬。岩苔半脱过虎迹，林香未散喧蜂衙。于时身入莲花里，眼中山势尤盘拿。天空海阔见真面，独立万古何槎枒！登山未半全势出，祗觉雄秀无能加。天池玉井俨在目，奇石离立如辟邪。慨将灵秘贶我觌，此意既拜山灵嘉。竟让文山凌绝顶，山灵亦恐吾疵瑕。林间选石久坐眺，苍然暮色催栖鸦。下山回望留后约，山月送客明归槎。梦神趾离夕引我，洞天仙乐陈皇娲。须臾緤马碧云顶，山河历历隆而洼。云中缥缈瞰人世，目厌战气腾蛮蜗。愿化莲花作台坐，海上与佛同结跏。
菊坡精舍作
作者：丘逢甲
朝代：清

古木萧森护讲堂，当年曾是午桥庄。园开丞相秋花晚，席冷经师宿草荒。山色尽收全粤壮，潮声遥送一城凉。风尘满眼文章贱，倚剑危栏夕照黄。
菊枕诗
作者：丘逢甲
朝代：清

繄余昔龆龀，嬉戏慈母旁。开园种秋菊，寒花映书堂。殷勤慈母心，采菊缝枕囊。祝儿蠲宿痾，祝儿好容光。垂垂手中线，宛宛生清香。人生嬉戏时，此境安可常！堂北萱草花，萎谢惊秋霜。峨峨大宛山，阡表齐泷冈。前年菊花时，登高作重阳。墓门一瞻拜，宰木寒烟苍。去年菊花时，奔走为戎装。枕戈待旦心，力筹保鲲洋。今年菊花时，故园成战场。不及哭墓行，寸草心徒伤。空山此高卧，哀泪沾秋裳。昔游净翠园，同赋菊枕诗。维时灌阳公，初出为监司。两迁遂持节，风雅照海湄。从容军政暇，坛坫叠鼓旗。客并富才俊，主更雄文词。秋光剪入卷，裒集名诗畸。苦心极镌刻，谓可千秋垂。夷氛海上来，倚枕闻惊鼙。是时菊正花，黄金甲纷披。秋风一场战，应保危台危。朱崖地遽弃，百计不得施。馀生脱虎口，寤寐空相思。昔为称意花，今作断肠枝。兵火万卷尽，梨枣灾可知。蠹篇纵倖存，零落生蛛丝。安知秋斋中，清芬犹昔时。寒宵有远梦，相觅应天涯。
菊枕诗
作者：丘逢甲
朝代：清

蓉裳薜荔衣，骚人有奇服。饥来谋夕餐，落英采秋菊。我居东山阳，黄华绣秋麓。云昔仙人种，入药尤明目。幽芳俯可拾，日采动盈掬。平生抗古怀，食息两难俗。固应抱秋心，花食兼花宿。采之囊为枕，奚止香生粥！梅花裁作帐，芦花持作褥。幽人此高枕，魂梦流清馥。荣枯谢槐蚁，得失泯蕉鹿。将花共隐逸，安享睡乡福。至人安曲肱，浮云谢非望。我生罹百忧，魂梦鲜舒畅。何当高枕卧，心境两平旷。眷怀陶靖节，赏菊倾清酿。北窗寄傲时，自谓羲皇上。采采黄金英，清华谢天贶。盈盈古锦囊，高雅绝时尚。曲屏深幌间，夕静幽香飏。因之参睡禅，无尽秘密藏。万缘付消磨，一梦任疏放。相期保晚节，古谊吾何让？宁须作警枕，重拥将军帐。
菊枕诗·其一
作者：丘逢甲
朝代：清

繄余昔龆龀，嬉戏慈母旁。开园种秋菊，寒花映书堂。殷勤慈母心，采菊缝枕囊。祝儿蠲宿痾，祝儿好容光。垂垂手中线，宛宛生清香。人生嬉戏时，此境安可常！堂北萱草花，萎谢惊秋霜。峨峨大宛山，阡表齐泷冈。前年菊花时，登高作重阳。墓门一瞻拜，宰木寒烟苍。去年菊花时，奔走为戎装。枕戈待旦心，力筹保鲲洋。今年菊花时，故园成战场。不及哭墓行，寸草心徒伤。空山此高卧，哀泪沾秋裳。
菊枕诗·其一
作者：丘逢甲
朝代：清

蓉裳薜荔衣，骚人有奇服。饥来谋夕餐，落英采秋菊。我居东山阳，黄华绣秋麓。云昔仙人种，入药尤明目。幽芳俯可拾，日采动盈掬。平生抗古怀，食息两难俗。固应抱秋心，花食兼花宿。采之囊为枕，奚止香生粥！梅花裁作帐，芦花持作褥。幽人此高枕，魂梦流清馥。荣枯谢槐蚁，得失泯蕉鹿。将花共隐逸，安享睡乡福。
菊枕诗·其二
作者：丘逢甲
朝代：清

昔游净翠园，同赋菊枕诗。维时灌阳公，初出为监司。两迁遂持节，风雅照海湄。从容军政暇，坛坫叠鼓旗。客并富才俊，主更雄文词。秋光剪入卷，裒集名诗畸。苦心极镌刻，谓可千秋垂。夷氛海上来，倚枕闻惊鼙。是时菊正花，黄金甲纷披。秋风一场战，应保危台危。朱崖地遽弃，百计不得施。馀生脱虎口，寤寐空相思。昔为称意花，今作断肠枝。兵火万卷尽，梨枣灾可知。蠹篇纵倖存，零落生蛛丝。安知秋斋中，清芬犹昔时。寒宵有远梦，相觅应天涯。
菊枕诗·其二
作者：丘逢甲
朝代：清

至人安曲肱，浮云谢非望。我生罹百忧，魂梦鲜舒畅。何当高枕卧，心境两平旷。眷怀陶靖节，赏菊倾清酿。北窗寄傲时，自谓羲皇上。采采黄金英，清华谢天贶。盈盈古锦囊，高雅绝时尚。曲屏深幌间，夕静幽香飏。因之参睡禅，无尽秘密藏。万缘付消磨，一梦任疏放。相期保晚节，古谊吾何让？宁须作警枕，重拥将军帐。
菊花诗四律 其一 逢菊
作者：丘逢甲
朝代：清

平生遇合多乖忤，不为看花不出游。良友偶来三径夕，美人相见一庭秋。飞鸿故国经年别，下马荒园竟日留。笑口自开愁眼豁，西风休更送离忧。
菊花诗四律 其三 酬菊
作者：丘逢甲
朝代：清

平生百不偿所愿，惟爱秋英愿独偿。何以报之花九锡，谁其云者雁孤翔。黄金战罢先皇甲，紫绶勋垂岛国章。有酒自浇诗自唱，故园明日又重阳。
菊花诗四律 其二 献菊
作者：丘逢甲
朝代：清

平生耻作呈身事，坐爱黄花淡不浓。何忍投人羞晚节，不妨供佛借秋容。飘零冷艳荆山璞，催送寒香古寺钟。云水半瓶花一束，梵天持取对芙蓉。
菊花诗四律 其四 饮菊
作者：丘逢甲
朝代：清

平生不饮自天性，惟赏金英饮独多。十日壶觞秋色老，满城风雨醉颜酡。独醒漫作餐英想，相对欣逢载酒过。我自寿花花共寿，尊前来听百年歌。
菊花诗四律·逢菊
作者：丘逢甲
朝代：清

平生遇合多乖忤，不为看花不出游。良友偶来三径夕，美人相见一庭秋。飞鸿故国经年别，下马荒园竟日留。笑口自开愁眼豁，西风休更送离忧。平生耻作呈身事，坐爱黄花淡不浓。何忍投人羞晚节，不妨供佛借秋容。飘零冷艳荆山璞，催送寒香古寺钟。云水半瓶花一束，梵天持取对芙蓉。平生百不偿所愿，惟爱秋英愿独偿。何以报之花九锡，谁其云者雁孤翔。黄金战罢先皇甲，紫绶勋垂岛国章。有酒自浇诗自唱，故园明日又重阳。平生不饮自天性，惟赏金英饮独多。十日壶觞秋色老，满城风雨醉颜酡。独醒漫作餐英想，相对欣逢载酒过。我自寿花花共寿，尊前来听百年歌。
菽园以镜映选诗图见寄，赋此奉答
作者：丘逢甲
朝代：清

绿章无路忏诗穷，惊喜瑶椷贲岭东。史笔四朝文苑定，客槎万里选楼雄。管弦绝峤开荒运，榛莽中原入变风。镜里容颜须护惜，盛名终副黑头公。
萧台宴月和季平韵
作者：丘逢甲
朝代：清

向夕阳燄息，赤道收热风。高台旷登眺，疏星缀圆穹。团团海上月，涌出东山东。山海浩一色，凉波碧濛濛。光华变云气，缤纷间青红。坐对开心颜，不辞清尊空。谁家双玉笛，吹月高城中。同唱苏仙词，旷代情为钟。栖乌若相答，哑哑啼烟丛。把酒怀古人，今月仍古同。下界劫尘灰，不到广寒宫。欲归访嫦娥，安得桥如虹！醉看群宾散，斜月西岩钟。
蓝溪烈妇篇为上杭族人德祥妻廖氏作
作者：丘逢甲
朝代：清

蓝溪水，清而蓄，中有双鸳鸯，旁有连理木。上多贤者居，吾丘世聚族。岁在蛇，贤人嗟，秋风吹折连理花。文鸳一夜死，鸯殉其雄死自矢。于时九月天雨霜，月魄将死未死尚有光如珥，流照人间烈妇里。妇年三八缺未完，千古完名付彤史。夫有烈妇夫不死，妇死先令夫有子，去夫之死三日耳！蓝溪水，清且长，滨溪行建烈妇坊；上书天语为褒扬，下书妇氏廖夫曰丘德祥。海可枯，石不烂，巍坊永永蓝溪岸。
蓬州扇
作者：丘逢甲
朝代：清

竹丝细织柄牙棕，茧纸匀糊尺幅中。侧帽曲遮花外日，曳衫轻送柳边风。画摹石谷神何肖！制出金城样更工。等是蒲葵称粤产，奉扬惜少晋诸公。
虞笙以题蛱蝶图诗见示，为赋此
作者：丘逢甲
朝代：清

乐府新歌蛱蝶词，后庭玉树怆愁思。六朝金粉飘零尽，正是江南肠断时。二月春风花草香，绣帷飞梦到葵阳。凡心消尽仙心在，只合清斋学太常。奼紫嫣红次第开，美人兰茝费吟才。东风吹入春明梦，又道探花上苑来。
虞笙以题蛱蝶图诗见示，为赋此·其一
作者：丘逢甲
朝代：清

乐府新歌蛱蝶词，后庭玉树怆愁思。六朝金粉飘零尽，正是江南肠断时。
虞笙以题蛱蝶图诗见示，为赋此·其三
作者：丘逢甲
朝代：清

奼紫嫣红次第开，美人兰茝费吟才。东风吹入春明梦，又道探花上苑来。
虞笙以题蛱蝶图诗见示，为赋此·其二
作者：丘逢甲
朝代：清

二月春风花草香，绣帷飞梦到葵阳。凡心消尽仙心在，只合清斋学太常。
虞笙寄和予和平里诗，次韵答之
作者：丘逢甲
朝代：清

燕山客归航海舟，小朝廷动书生愁。虏马窥江访陈迹，振策更向临安留。断碑时见南宋字，太息英雄半赍志。白雁还送皋亭声，朱鸟谁挥钓台泪。钱唐形胜夸上皇，湖楼且饮明月光。明朝打鼓挂帆去，归舟往吊崖山阳。海天茫茫哭龙死，七百年来悲未已。相逢更话冬青陵，便欲呼君林义士。我时居傍文山祠，寒鸦枯木无春姿。穷愁何意荷灵贶，畀获残碣歌诸诗。逢人我方夸眼福，远辱哀歌和盈幅。山斋夜诵群灵听，幢幢一灯摇古绿。劫灰残火惊重烧，渡海无术鞭秦桥。相公长脚工割地，此祸竟种中兴朝。读史心伤入南宋，谁知躬作孤臣恸。当时突骑渡江人，零落讲经开鹿洞。君行北地还南天，沧桑残迹纷目前。天涯等是哀时客，春风百里愁传笺。箧中蠹蚀平戎策，兀抱古忧托金石。六庚题识稽宋年，三字长方审周尺。和平桥头龟作趺，大忠遗迹神物扶。因君更问千秋镇，凤叔残铭今在无？
虫豸诗八首 其一 虱
作者：丘逢甲
朝代：清

黑白亦何常，出身本不洁。臭香任蹠回，但解嘬膏血。
虫豸诗八首 其七 蚓
作者：丘逢甲
朝代：清

尔鸣亦云善，尔操亦可嘉。心肝尔全无，老作两头蛇。
虫豸诗八首 其三 蝇
作者：丘逢甲
朝代：清

附骥亦云幸，营营殊可憎。未容遽集此，赖有玉壶冰。
虫豸诗八首 其二 蚊
作者：丘逢甲
朝代：清

朋起作民贼，有何文可名？人皆防利喙，更莫震虚声。
虫豸诗八首 其五 蜂
作者：丘逢甲
朝代：清

与君同死生，义不殊贵贱。由来香国中，不立贰臣传。
虫豸诗八首 其八 蛙
作者：丘逢甲
朝代：清

占遍官私地，闻声足自尊。有人来语海，井底笑公孙。
虫豸诗八首 其六 蝎
作者：丘逢甲
朝代：清

尔族本在北，与官同至南。未能相见喜，防尔尾间钳。
虫豸诗八首 其四 蛆
作者：丘逢甲
朝代：清

一死成水仙，谁知孙登假？趑趄复趑趄，妄梦得天下。
虫豸诗八首 其四 蛆
作者：丘逢甲
朝代：清

一死成水仙，谁知孙登假？趑趄复趑趄，妄梦得天下。与君同死生，义不殊贵贱。由来香国中，不立贰臣传。尔鸣亦云善，尔操亦可嘉。心肝尔全无，老作两头蛇。
虫豸诗八首·虱
作者：丘逢甲
朝代：清

黑白亦何常，出身本不洁。臭香任蹠回，但解嘬膏血。朋起作民贼，有何文可名？人皆防利喙，更莫震虚声。附骥亦云幸，营营殊可憎。未容遽集此，赖有玉壶冰。尔族本在北，与官同至南。未能相见喜，防尔尾间钳。占遍官私地，闻声足自尊。有人来语海，井底笑公孙。
虬枝
作者：丘逢甲
朝代：清

虬枝十丈老槎枒，迸出烘天万朵霞。惜我来迟春已暮，东山开过木棉花。
蛰仙见和前诗，时将归浙，仍用前韵
作者：丘逢甲
朝代：清

阳明且战且讲学，学派曾传揭岭东。鳞爪岛夷矜弋获，皮毛年少枉推崇。空山偶得观心法，横海虚期破虏功。今日会稽谁继起？天涯携手雨濛濛。岭南荔子甲天下，径欲留君待荔红。风雨落花三月半，光阴如水廿年中。图沈凤渺无消息，筮短龟长有异同。满目江山仍百越，相逢莫放酒尊空。
蛰仙见和前诗，时将归浙，仍用前韵·其一
作者：丘逢甲
朝代：清

阳明且战且讲学，学派曾传揭岭东。鳞爪岛夷矜弋获，皮毛年少枉推崇。空山偶得观心法，横海虚期破虏功。今日会稽谁继起？天涯携手雨濛濛。
蛰仙见和前诗，时将归浙，仍用前韵·其二
作者：丘逢甲
朝代：清

岭南荔子甲天下，径欲留君待荔红。风雨落花三月半，光阴如水廿年中。图沈凤渺无消息，筮短龟长有异同。满目江山仍百越，相逢莫放酒尊空。
衡仲以西瓜见饷，兼约可园赏月
作者：丘逢甲
朝代：清

蕴雪含冰泌齿凉，两团绿玉许分尝。浮瓜待作南皮会，去赴新亭看月光。荐玉春盘海有氛，故侯门巷冷秋云。金刀欲下踌躇甚，多恐神州似此分。
衡仲以西瓜见饷，兼约可园赏月·其一
作者：丘逢甲
朝代：清
体裁：诗

蕴雪含冰泌齿凉，两团绿玉许分尝。浮瓜待作南皮会，去赴新亭看月光。
衡仲以西瓜见饷，兼约可园赏月·其二
作者：丘逢甲
朝代：清
体裁：诗

荐玉春盘海有氛，故侯门巷冷秋云。金刀欲下踌躇甚，多恐神州似此分。
补裘
作者：丘逢甲
朝代：清

一领蒙茸敝莫论，皮毛缀缉幸犹存。寒闺灯火忙纤手，客路风霜护绽痕。事到弥缝原费力，士当穷困易为温。时艰衮职应多阙，冷落江湖愧负恩。
装裱宜兰山人狮子图已成，题其端
作者：丘逢甲
朝代：清

宜兰山人昔访我，为我画此狮子图。沧桑转眼万事变，世间何物为公孤。十年弃置不复道，敝箧沉沉任狮卧。寒蟫饥鼠不敢近，题诗况有兰陵老？十年始付今装池，展卷如见真狻猊。褒公鄂公毛发动，人间少此英雄姿。睡狮不醒今已醒，坐抚奇儿气尤猛。大地山河一吼中，一出群雄归管领。
褚渊
作者：丘逢甲
朝代：清

西风吹泪石头城，老作中书转损名。自是毫无丈夫气，山阴此语定平生。
西上
作者：丘逢甲
朝代：清

西上扁舟客梦孤，浇愁村酒拨云沽。春帆细雨梅州路，花落春山叫鹧鸪。
西园作
作者：丘逢甲
朝代：清

叠石为山山上台，池亭䆗窱画图开。江山漫说潮阳好，只为西园也合来。神州极目海云昏，琴剑东山席且温。留与他年志流寓，百花生日到西园。
西园作·其一
作者：丘逢甲
朝代：清

叠石为山山上台，池亭䆗窱画图开。江山漫说潮阳好，只为西园也合来。
西园作·其二
作者：丘逢甲
朝代：清

神州极目海云昏，琴剑东山席且温。留与他年志流寓，百花生日到西园。
西园小集，叠韵酬萧墀珊、琼珊两上舍，兼简眉山人
作者：丘逢甲
朝代：清

韬云仙馆万花舞，曲池四面流香雨。小朱明洞闻猿语，水木清华山石古。六朝兰锜贤主人，经营手辟炎海春。画图妙出眉长老，更遣变现须弥身。我行海滨诧佳遇，重题八咏升庵句。半夜华灯开宝书，诸天不露金银气。
西园重见诗畸刻本，为之黯然
作者：丘逢甲
朝代：清

斐亭钟断阵云阴，杳杳相思八桂林。一卷琳琅才子语，十年锁钥老臣心。传人妄计先灾木，割地谁知竟赂金。重检残编春院夕，五更红烛泪痕深。
西园雅集作
作者：丘逢甲
朝代：清

一时佳话遍江城，海上喧传击钵声。莫怪霓裳众仙集，洞天新署小朱明。平地楼台气更奇，半閒遗址草迷离。待将银汉金茎笔，重赋升庵八咏诗。难得平原十日留，岭梅初熟麦方秋。剧惭秦缶乌乌语，唱向延晖楼上头。天上文昌气似珠，吟声万里合笙竽。黔云台雨姑苏月，写入西园雅集图。
西园雅集作·其一
作者：丘逢甲
朝代：清

一时佳话遍江城，海上喧传击钵声。莫怪霓裳众仙集，洞天新署小朱明。
西园雅集作·其三
作者：丘逢甲
朝代：清

难得平原十日留，岭梅初熟麦方秋。剧惭秦缶乌乌语，唱向延晖楼上头。
西园雅集作·其二
作者：丘逢甲
朝代：清

平地楼台气更奇，半閒遗址草迷离。待将银汉金茎笔，重赋升庵八咏诗。
西园雅集作·其四
作者：丘逢甲
朝代：清

天上文昌气似珠，吟声万里合笙竽。黔云台雨姑苏月，写入西园雅集图。
西湖吊朝云墓
作者：丘逢甲
朝代：清

东坡到处有西湖，老尚湖堤遣姓苏。不是湖光胜杭颖，那教留冢葬名姝？心持一偈證人天，草歇无芳柳不绵。谁采蘋花荐遗冢，秋风渔唱满湖烟。我亦乖时不合宜，此生未受美人知。绿衣千古公言在，黄土青山唤可儿。何年云雨散巫阳，瘴雾沉埋玉骨凉？合种梅花三百树，六如亭畔护遗香。
西湖吊朝云墓·其一
作者：丘逢甲
朝代：清

东坡到处有西湖，老尚湖堤遣姓苏。不是湖光胜杭颖，那教留冢葬名姝？
西湖吊朝云墓·其三
作者：丘逢甲
朝代：清

我亦乖时不合宜，此生未受美人知。绿衣千古公言在，黄土青山唤可儿。
西湖吊朝云墓·其二
作者：丘逢甲
朝代：清

心持一偈證人天，草歇无芳柳不绵。谁采蘋花荐遗冢，秋风渔唱满湖烟。
西湖吊朝云墓·其四
作者：丘逢甲
朝代：清

何年云雨散巫阳，瘴雾沉埋玉骨凉？合种梅花三百树，六如亭畔护遗香。
西贡杂诗
作者：丘逢甲
朝代：清

七洲洋外海程遥，竟夕扬轮趁晓潮。九十九湾春水曲，澜沧江上作花朝。岂独开疆自汉秦，南车久已载皇仁。谁知富贵誇真腊，竟属黄须碧眼人。力遣孱王摄虎威，残疆何止割南圻。云山北向空挥泪，孤负遗民望黑旗。未肯洋装换越装，金环椎髻素衣裳。传经但读祛卢字，遗教无人说士王。水程几日达高棉，山势南趋尽越边。一夜黄花江水长，满堤金塔卖鱼船。绿树双堤护走车，隔帘鹦鹉听呼茶。独怜呜咽琵琶语，半是珠江落后花。槟榔红嚼蛎灰腥，粲露瓠犀醉半醒。交趾不逢逢黑齿，大荒重记百虫经。吾乡大令昔生还，风土蛮荒记最娴。江上愁吟香祖句，不堪回首念家山。多少蛮姬理夜香，当门红烛荡花光。可怜膜拜西天佛，管领真归大法王。金碧楼台眼界新，竞将工巧诧西人。竹篱茅舍清江上，几树幽花本色春。
西贡杂诗·其一
作者：丘逢甲
朝代：清

七洲洋外海程遥，竟夕扬轮趁晓潮。九十九湾春水曲，澜沧江上作花朝。
西贡杂诗·其七
作者：丘逢甲
朝代：清

槟榔红嚼蛎灰腥，粲露瓠犀醉半醒。交趾不逢逢黑齿，大荒重记百虫经。
西贡杂诗·其三
作者：丘逢甲
朝代：清

力遣孱王摄虎威，残疆何止割南圻。云山北向空挥泪，孤负遗民望黑旗。
西贡杂诗·其九
作者：丘逢甲
朝代：清

多少蛮姬理夜香，当门红烛荡花光。可怜膜拜西天佛，管领真归大法王。
西贡杂诗·其二
作者：丘逢甲
朝代：清

岂独开疆自汉秦，南车久已载皇仁。谁知富贵誇真腊，竟属黄须碧眼人。
西贡杂诗·其五
作者：丘逢甲
朝代：清

水程几日达高棉，山势南趋尽越边。一夜黄花江水长，满堤金塔卖鱼船。
西贡杂诗·其八
作者：丘逢甲
朝代：清

吾乡大令昔生还，风土蛮荒记最娴。江上愁吟香祖句，不堪回首念家山。
西贡杂诗·其六
作者：丘逢甲
朝代：清

绿树双堤护走车，隔帘鹦鹉听呼茶。独怜呜咽琵琶语，半是珠江落后花。
西贡杂诗·其十
作者：丘逢甲
朝代：清

金碧楼台眼界新，竞将工巧诧西人。竹篱茅舍清江上，几树幽花本色春。
西贡杂诗·其四
作者：丘逢甲
朝代：清

未肯洋装换越装，金环椎髻素衣裳。传经但读祛卢字，遗教无人说士王。
见雁
作者：丘逢甲
朝代：清

雁与人同去，雁归人未归。剧怜沧海阔，独傍故山飞。云水愁相失，风尘计已非。天涯足矰缴，休恋稻粱肥。
观澜亭题壁，亭旁有庵供佛
作者：丘逢甲
朝代：清

万山难阻水宾士，地陷东南出百夷。不信狂澜回不得，西风倚剑独题诗。我佛如怜国债深，山河大地变黄金。莲台冷袖兜罗手，半壁尘丝古殿阴。
观澜亭题壁，亭旁有庵供佛·其一
作者：丘逢甲
朝代：清

万山难阻水宾士，地陷东南出百夷。不信狂澜回不得，西风倚剑独题诗。
观澜亭题壁，亭旁有庵供佛·其二
作者：丘逢甲
朝代：清

我佛如怜国债深，山河大地变黄金。莲台冷袖兜罗手，半壁尘丝古殿阴。
观芷谷居士画，有怀其兄菽蕃先生
作者：丘逢甲
朝代：清

梅水东流系别思，披图如见古须眉。遥知忆弟看云日，应是疲农待雨时。寥落音书黄耳犬，艰难世局白衣夔。画中省识桃源路，聊寄陶潜写意诗。
论诗次铁庐韵
作者：丘逢甲
朝代：清

元音从古本天生，何事时流务竞争。诗世界中几雄国，惜无人起与连衡。迩来诗界唱革命，谁果独尊吾未逢。流尽玄黄笔头血，茫茫词海战群龙。新筑诗中大舞台，侏儒几辈剧堪哀。即今开幕推神手，要选人天绝代才。台上风云发浩歌，不须猛士再搜罗。拔山妄费重瞳力，夜半虞兮唱奈何。北派南宗各自誇，可能流响脱淫哇。诗中果有真王在，四海何妨共一家。彼此纷纷说界疆，谁知世有大文章。中天北斗都无定，浮海观星上大郎。芭蕉雪里供摹写，绝妙能诗王右丞。米雨欧风作吟料，岂同隆古事无徵。四海横流未定居，千村万落废犁锄。荆州失后吟梁父，空忆南阳旧草庐。展卷重吟民主篇，海山东望独悽然。英雄成败凭人论，赢得诗中自纪年。四海都知有蛰庵，重开诗史作雄谈。大禽大兽今何世，目极全球战正酣。
论诗次铁庐韵
作者：丘逢甲
朝代：清

元音从古本天生，何事时流务竞争？诗世界中几雄国？惜无人起与连衡。迩来诗界唱革命，谁果独尊吾未逢。流尽玄黄笔头血，茫茫词海战群龙。新筑诗中大舞台，侏儒几辈剧堪哀。即今开幕推神手，要选人天绝代才。台上风云发浩歌，不须猛士再蒐罗。拔山妄费重瞳力，夜半虞兮唱奈何。北派南宗各自誇，可能流响脱淫哇。诗中果有真王在，四海何妨共一家。彼此纷纷说界疆，谁知世有大文章。中天北斗都无定，浮海观星上大郎。芭蕉雪里供摹写，绝妙能诗王右丞。米雨欧风作吟料，岂同隆古事无徵。四海横流未定居，千村万落废犁锄。荆州失后吟梁父，空忆南阳旧草庐。展卷重吟民主篇，海山东望独悽然。英雄成败凭人论，赢得诗中自纪年。四海都知有蛰庵，重开诗史作雄谈。大禽大兽今何世？目极全球战正酣。
论诗次铁庐韵·其一
作者：丘逢甲
朝代：清

元音从古本天生，何事时流务竞争？诗世界中几雄国？惜无人起与连衡。
论诗次铁庐韵·其七
作者：丘逢甲
朝代：清

芭蕉雪里供摹写，绝妙能诗王右丞。米雨欧风作吟料，岂同隆古事无徵。
论诗次铁庐韵·其三
作者：丘逢甲
朝代：清

新筑诗中大舞台，侏儒几辈剧堪哀。即今开幕推神手，要选人天绝代才。
论诗次铁庐韵·其九
作者：丘逢甲
朝代：清

展卷重吟民主篇，海山东望独悽然。英雄成败凭人论，赢得诗中自纪年。
论诗次铁庐韵·其二
作者：丘逢甲
朝代：清

迩来诗界唱革命，谁果独尊吾未逢。流尽玄黄笔头血，茫茫词海战群龙。
论诗次铁庐韵·其五
作者：丘逢甲
朝代：清

北派南宗各自誇，可能流响脱淫哇。诗中果有真王在，四海何妨共一家。
论诗次铁庐韵·其八
作者：丘逢甲
朝代：清

四海横流未定居，千村万落废犁锄。荆州失后吟梁父，空忆南阳旧草庐。
论诗次铁庐韵·其六
作者：丘逢甲
朝代：清

彼此纷纷说界疆，谁知世有大文章。中天北斗都无定，浮海观星上大郎。
论诗次铁庐韵·其十
作者：丘逢甲
朝代：清

四海都知有蛰庵，重开诗史作雄谈。大禽大兽今何世？目极全球战正酣。
论诗次铁庐韵·其四
作者：丘逢甲
朝代：清

台上风云发浩歌，不须猛士再蒐罗。拔山妄费重瞳力，夜半虞兮唱奈何。
访柳汀
作者：丘逢甲
朝代：清

远水空江静，斜阳小市迟。我来寻范蠡，久未见西施。旧事翻诗卷，新愁集酒卮。东山少丝竹，羡尔有花枝。
诏平以三十自寿诗见示，长句补祝
作者：丘逢甲
朝代：清

男儿三十不将相，看花长醉珠江舫。红牙小拍鹤南飞，选词亲付珠娘唱。但作鸳鸯便是仙，满江花气养韶年。玉台仙眷工新咏，寿郎诗写红瑶编。吹彻琼箫弹锦瑟，来共荷花祝生日。荷花世界水云凉，长生定许花神匹。百年三万六千觞，此是人间行乐场。群仙酣宴天公醉，休向通明奏绿章。
诏平席上次兰史韵
作者：丘逢甲
朝代：清

休向昆池问劫灰，嬉春客自看花来。经营八表归诗卷，收拾千秋付酒杯。龙虎片云开王气，犬羊残局起人才。英雄儿女同高会，此是平生第几回？
诒炜集题词为许仙屏中丞侧室梁夫人作
作者：丘逢甲
朝代：清

吁嗟乎！此海邦义烈云？女，渡江来嫔汝南许。毕生事主何恂恂，凄断偏弦失贤侣。许公当代人中豪，卅年井臼劳分操。吴绫不御长守俭，终遣莱公思茜桃。忆昔繁钦定情夕，鸾驭迎归閤皂宅。共谈花属玉堂仙，天水光生嫁衣碧。西风落日边尘黄，维公叱驭心慨慷。当时决策送公往，世间鲜此贤姬姜。玉芝园里春光好，堂上抱孙正娱老。手洁兰修随女君，春草茫茫思远道。远道归来曾几时，早朝又侍鸣金龟。谁知钗箧佐俸薄，都入他年元相思。转眼辞朝出持节，劝公勿作图全说。万里香车助字民，吴苑莺花梁苑雪。每慕鸥波闲写兰，雪中兰梦偏易残。梁园宾客共惆怅，岳色河声相对寒。蘅芳阁冷瑶华谢，静寄轩深玉棺下。追思曩语益心伤，季隗就木难为霸。哀感缠绵诗百篇，公匪伤逝乃思贤。重烦太乙与传语，真灵已作芙蓉仙。仙人家近朱明洞，即今驻节尤增恸。相逢岂有稠桑驿，相思空入梅花梦。海内群公咸制铭，遍刊哀诔写芳型。可堪夜上越台望，正照天边织女星。碧天冥冥暮云锁，婢仆怀恩泪犹堕。况乃公子笃至性，小夫人乳实乳我。推恩重乞颂恩纶，哀荣有命承天申。如公难怪念诤友，维帝犹为褒伟人。梁水固多奇女子，绿珠红玉宁有此？如夫人者古亦稀，传与千秋炜彤史。
诒炜集题词为许仙屏中丞侧室梁夫人作
作者：丘逢甲
朝代：清
体裁：古风

吁嗟乎！此海邦义烈云�女，渡江来嫔汝南许。毕生事主何恂恂，凄断偏弦失贤侣。许公当代人中豪，卅年井臼劳分操。吴绫不御长守俭，终遣莱公思茜桃。忆昔繁钦定情夕，鸾驭迎归閤皂宅。共谈花属玉堂仙，天水光生嫁衣碧。西风落日边尘黄，维公叱驭心慨慷。当时决策送公往，世间鲜此贤姬姜。玉芝园里春光好，堂上抱孙正娱老。手洁兰修随女君，春草茫茫思远道。远道归来曾几时，早朝又侍鸣金龟。谁知钗箧佐俸薄，都入他年元相思。转眼辞朝出持节，劝公勿作图全说。万里香车助字民，吴苑莺花梁苑雪。每慕鸥波闲写兰，雪中兰梦偏易残。梁园宾客共惆怅，岳色河声相对寒。蘅芳阁冷瑶华谢，静寄轩深玉棺下。追思曩语益心伤，季隗就木难为霸。哀感缠绵诗百篇，公匪伤逝乃思贤。重烦太乙与传语，真灵已作芙蓉仙。仙人家近朱明洞，即今驻节尤增恸。相逢岂有稠桑驿，相思空入梅花梦。海内群公咸制铭，遍刊哀诔写芳型。可堪夜上越台望，正照天边织女星。碧天冥冥暮云锁，婢仆怀恩泪犹堕。况乃公子笃至性，小夫人乳实乳我。推恩重乞颂恩纶，哀荣有命承天申。如公难怪念诤友，维帝犹为褒伟人。梁水固多奇女子，绿珠红玉宁有此？如夫人者古亦稀，传与千秋炜彤史。
说剑堂集题词，为独立山人作
作者：丘逢甲
朝代：清

剑龙出海辞延津，千年龙性犹难驯。南天星斗避紫气，下有按剑独立之山人。山人亦自号老剑，海山苍茫起光燄。手收剑气入诗卷，万朵芙蓉剑花艳。九霄太乙窥铸词，山人说剑当说诗。诗中亦有东来法，七万里外称西师。柏林城小诗坛大，西方美人坛下拜。偶将剑诀传处女，花雨漫天动光怪。归来香海修诗楼，山人说剑楼上头。直开前古不到境，笔力横绝东西球。山人之才无不可，但博诗名计何左？岂知即诗亦难及，腾跃百家中有我。只今耆旧无张黄，中原旗鼓谁能强？粤诗独得古雄直，赖此巨刃摩天扬。祗怜说剑无人解，老泪如潮溢沧海。况复雷雨驱双龙，雌剑升天雄剑在。吁嗟乎！手提三尺歌大风，千秋绝唱隆准公。青蛇袖里朗吟去，便须首数仙才雄。公孙剑器语虽妙，祗许诗人诧高调。此外异说空纷纭，十万横磨帝豝笑。山人说剑剑胆粗，倚天手把玉鹿卢。罗浮风雨自离合，空山卧抱诗龙珠。竟隐珠光腾剑气，不顾世眼骇相畏。繄余剑侠入道人，独抚瑶华解珍贵。九龙城隔沧溟青，倚楼想见吟寒星。何时携剑就说法，诸天云立群龙听。
说潮
作者：丘逢甲
朝代：清

翰院祀韩公，神之为土地。或讹有更替，文人惯游戏。乡贤殁祀社，斯乃犹古义。韩山土地祠，云最著灵异。祀者周先生，瑶名伯玉字。夫人郭贞顺，附祀为配位。我为书双主，揭壁言其事。贤哉郭夫人，桑梓怀大计。万命脱兵锋，一诗动戎帅。此邦论贤媛，兹事良足志。人生值乱离，万念苦难遂。乡闾未能保，愧此妇人智。昔闻安济王，乃祀恶水神。是在梅口镇，有庙当江滨。维潮亦祀王，实以季汉人。峨峨永昌守，屏汉为贞臣。碧鸡金马气，飞作瘴海春。水旱祷辄应，灵异惊潮民。时或值奇灾，神若与人亲。蜿蜒下神座，苍苍之而鳞。维神变不测，诚否验喜瞋。毋谓民多顽，见神顽者驯。毋谓民多贫，祀神富不贫。乃复祀三山，是曰明独巾。昌黎实祀之，山界潮梅循。山神或为蛇，于水龙其身。一龙而一蛇，是乃见道真。神泉生神童，实祀乡贤祠。乃复有仙童，化作云雨师。神童不得见，吾见神童诗。仙童不得见，石有仙迹遗。牛背明斜阳，想见横笛吹。至今圣者庵，背笠短发披。祷云云即生，祷雨雨即施。飞霖沛五羊，灵寝仙来嬉。夜半三元宫，朝天骑文螭。潮人说孙仙，感德非徵奇。人生无后名，老死将何为？生而不济物，高官惭牧儿。
说潮·其一
作者：丘逢甲
朝代：清

翰院祀韩公，神之为土地。或讹有更替，文人惯游戏。乡贤殁祀社，斯乃犹古义。韩山土地祠，云最著灵异。祀者周先生，瑶名伯玉字。夫人郭贞顺，附祀为配位。我为书双主，揭壁言其事。贤哉郭夫人，桑梓怀大计。万命脱兵锋，一诗动戎帅。此邦论贤媛，兹事良足志。人生值乱离，万念苦难遂。乡闾未能保，愧此妇人智。
说潮·其三
作者：丘逢甲
朝代：清

神泉生神童，实祀乡贤祠。乃复有仙童，化作云雨师。神童不得见，吾见神童诗。仙童不得见，石有仙迹遗。牛背明斜阳，想见横笛吹。至今圣者庵，背笠短发披。祷云云即生，祷雨雨即施。飞霖沛五羊，灵寝仙来嬉。夜半三元宫，朝天骑文螭。潮人说孙仙，感德非徵奇。人生无后名，老死将何为？生而不济物，高官惭牧儿。
说潮·其二
作者：丘逢甲
朝代：清

昔闻安济王，乃祀恶水神。是在梅口镇，有庙当江滨。维潮亦祀王，实以季汉人。峨峨永昌守，屏汉为贞臣。碧鸡金马气，飞作瘴海春。水旱祷辄应，灵异惊潮民。时或值奇灾，神若与人亲。蜿蜒下神座，苍苍之而鳞。维神变不测，诚否验喜瞋。毋谓民多顽，见神顽者驯。毋谓民多贫，祀神富不贫。乃复祀三山，是曰明独巾。昌黎实祀之，山界潮梅循。山神或为蛇，于水龙其身。一龙而一蛇，是乃见道真。
说潮五古十七首
作者：丘逢甲
朝代：清

大江日夜东，流尽古今事。安知古恶溪，今乃名善地。严城滨江立，置守称郡治。城北为金山，银山自西至。日夜金银中，最难得廉吏。西北气肃杀，害常寓于利。韩山何峨峨？隔江若相避。千古侍郎亭，独无金银气。一疏晨叩阙，夕贬大海南。安知辟佛人，乃喜留僧谈。苛论出后儒，公德宁遗惭。蒙庄固多诬，妄说孔赞？。拒墨见夷之，此意良足参。颠也实异僧，在世为奇男。悯其醉佛久，将为醒沈酣。想闻公语时，心已怕瞿昙。仆仆八月间，来往至再三。惜乎公遗书，意未申所含。留衣人其人，微旨谁能谙？中天北斗光，夜照叩齿庵。文翁昔化蜀，相如为之师。放诞犊鼻人，高文千秋垂。韩公启潮教，赵子寔所资。平生磊落况，见公所遗诗。翻然大海南，持文弄珠嬉。维海气为潮，变化生雄奇。公文得其气，遂起八代衰。况乃生其间，御气出骤驰。径当走籍湜，上与公追随。惜哉不从公，匿采沈海湄。遗文遂零落，片羽世尚疑。闇然凌云气，天子不能知。教虽仅期月，潮人至今思。蕉黄荔子丹，时荐天水祠。何处下马陵，补镌有道碑？世变日以亟，文告不足申。鳄鱼实冥顽，杀之非不仁。遥遥千百年，继韩仅有陈。南荒富物怪，不独鳄病人。我闻有独鬼，凭城殃潮民。昔有贤使君，为文告之神。驱去旋复来，不能歼厥身。用独已可惊，况乃用其群！嚣然来鬼国，飞燐张双轮。攫人以为餐，朋踞大海滨。天威不肃杀，安得回阳春？藩镇与羽党，交起而亡唐。嗟哉赞皇公，实为党魁伤。斯人朋非党，将相材兼良。已筑筹边楼，乃治平泉庄。白马竟为厄，投身落南荒。公当燕閒日，曾受丹砂方。富贵而神仙，中道乃偕亡。穷愁下恶水，扁舟岭梅香。胡为未到潮，说潮神不扬？海气今益昏，接天水茫茫。时艰思将相，吊古心慨慷。救世即真仙，服食安可常？冷冷化象潭，金玉飞宝光。峨峨贵人山，下有贵人村。桓桓陈将军，将乃出将门。七闽拓为八，千里张军屯。至今漳之人，庙祀丰鸡豚。英灵及台岛，歌舞陈清樽。我昔瞻遗像，冕旒抑何尊？想见辟土时，仗钺群蛮奔。抚绥闽越人，舆台皆感恩。方今重阃寄，边海开雄藩。海风自西来，山气日氤氲。欲访山下人，或有将种存。宋南遂不北，有将而无相。哀哉赵元镇，牢落南荒放。误识猢狲王，谪禦鹦鹉瘴。五年住潮州，间复遭谗谤。此老终倔强，气作山河壮。潮人爱居士，既去犹景向。大书得全字，揭榜讲堂上。遗址今何存？烟蔓苦难访。睒睒箕尾光，中夕劳怅望。莫大于恢复，莫雠于金虏。莫急于用人，莫难于用武。觥觥王尚书，谋国心何苦！讲学张赵间，所得非小补。论语致太平，况乃精易数。惜哉公著述，零落无完部。邦人重科第，巍访九衢树。安知古名贤，风期足千古。龟湖春水生，丙舍隐林坞。欲读胡公铭，郁郁但黄土。好为语畬民，松柏勿樵斧。道学倡东南，维潮亦兴起。卓哉郑与郭，学为晦翁喜。题诗飞泉岭，想见侍杖履。晦翁生南度，志锐雪国耻。登朝曾几日，侃侃论国是。斯岂腐儒能？何乃丛众毁？宋亡于道学，妄者尚集矢。安知翁之徒，磊落多国士。斥逐未能用，炎精乃不祀。统在道自尊，人心终不死。鸣泉落汉声，至今震里耳。平生愧失学，用晦契微旨。何当搆拙窝，吾从子朱子。东山气清肃，中乃祠三忠。我怀文文山，夙昔梦寐通。携我烟霄间，俯瞰青濛濛。乾坤正倾侧，玉简宁为功。梦觉谨志之，浩然思无穷。思公艰危日，九死来岭东。哀歌沁园春，古木残阳红。悲哉五坡岭，报国志未终。岭梅最高品，著花冰雪中。安知有南枝，向暖私春风。南澳海上山，缥缈隔烟雾。凄凉陆丞相，中有衣冠墓。我昔舟过之，苍郁见宰树。韩山拜公祠，正笏俨相度。想见海中魂，哀痛失玉步。东皋访遗裔，堂宇已非故。斯祠亦就荒，俎豆日不具。罔两尔何知？英灵尚呵护。郁郁金城山，上有千岁松。峨峨马公墓，遇者怀孤忠。全家碧血葬，遗碣苍苔封。我来吊昔贤，林影斜阳红。登山旷四瞩，遥接沧海东。山石俨伏虎，铭者为俞公。公当有明时，平倭著奇功。载观没羽字，如见挥戈雄。死者不复生，生者多庸庸。至今沧海上，日夜生夷风。南风吹不竞，洲上妾送郎。北风多杀声，妾心为郎伤。黯然天水碧，海色明斜阳。悲歌平元曲，变徵何慨慷！至今红螺洲，春草为不芳。男儿不报国，愧死陈璧娘。阳明昔抚虔，且战且讲学。中离薛先生，举家侍讲幄。犹子方登朝，死谏节已卓。惜哉真铁汉，一疏官复削。青衣拜节归，京尘手亲濯。中离溪汤汤，中离山岳岳。夜半闻钟声，谁欤实先觉。维时讲良知，仁夫尤卓荦。建策平交南，持节巩边朔。斯诚阳明徒，边材独腾踔。竟忤仇严归，风节更雄倬。沧海今扬尘，边警喧鼓角。不能事兵戎，何以兴礼乐？斯材不可得，令我思悠邈。斯材纵可得，欲出伤谣诼。河流自西来，颓波日以浊。三河河上坟，丰碑半残驳。人生不得志，至为邑宰客。客中太有人，埋没殊可惜。有明板荡鞦，宗社墟闯逆。草间偷活人，巍巍愧冠帻。邑客尔何为？孤生奋一掷。忠烈本性生，宁复关通秝？至今古潮阳，义士名赫赫。名流井泉香，血化井泉碧。英雄未遇时，牢落无不有。铁丐尔何来？孑身南北走。问丐何姓名，仰天指其口。陈平计固在，谁识相时久。伟哉查孝廉，雪中呼与酒。姓名不必知，知丐才不偶。赠裘可以典，赠金可以受。知我非常人，此意不可负。一梦忽登天，大风吹尘垢。双狮压腹背，金印忽在肘。韩王得意事，第一报漂母。施者虽无求，受者固不苟。丐乎尔诚能，将迎亲拥帚。昔时猎酒徒，衣绣此居守。史祸为君脱，觞歌为君寿。黄金不足报，报之以石友。千古此两人，金石同不朽。一曲雪中人，高唱铅山叟。中原忽龙战，九族开闽关。吾丘自固始，举族来莆田。有宋鸿胪卿，数典乃吾先。巍巍枢密公，于潮为始迁。梅溪铭公墓，琴山霭春烟。有子梅州守，归养娱亲前。若赵若王古，投赠多诗篇。想见与居游，论道皆名贤。三传韶佥判，宗牒曾手编。碧血老殉义，宋日沈虞渊。维时方乱离，族散闽越间。或近籍保昌，或远居琼山。吾祖佥判弟，实隐鄞江边。孙枝日以茂，江楚多绵延。吾宗著石窟，一水梅潮连。精舍寻金山，扫墓来故阡。遥遥三十世，已阅七百年。别派出承旨，棣萼春风联。述祖非无人，谱牒多不全。安知台海客，东风引回船。居潮而言潮，稽古为悠然。先畴尚可服，旧德犹能传。东南此雄镇，保世心拳拳。
说潮五古十七首·其一
作者：丘逢甲
朝代：清
体裁：古风

大江日夜东，流尽古今事。安知古恶溪，今乃名善地。严城滨江立，置守称郡治。城北为金山，银山自西至。日夜金银中，最难得廉吏。西北气肃杀，害常寓于利。韩山何峨峨，隔江若相避。千古侍郎亭，独无金银气。
说潮五古十七首·其一
作者：丘逢甲
朝代：清

大江日夜东，流尽古今事。安知古恶溪，今乃名善地。严城滨江立，置守称郡治。城北为金山，银山自西至。日夜金银中，最难得廉吏。西北气肃杀，害常寓于利。韩山何峨峨？隔江若相避。千古侍郎亭，独无金银气。
说潮五古十七首·其七
作者：丘逢甲
朝代：清
体裁：古风

宋南遂不北，有将而无相。哀哉赵元镇，牢落南荒放。误识猢狲王，谪禦鹦鹉瘴。五年住潮州，间复遭谗谤。此老终倔强，气作山河壮。潮人爱居士，既去犹景向。大书得全字，揭榜讲堂上。遗址今何存，烟蔓苦难访。睒睒箕尾光，中夕劳怅望。
说潮五古十七首·其七
作者：丘逢甲
朝代：清

宋南遂不北，有将而无相。哀哉赵元镇，牢落南荒放。误识猢狲王，谪禦鹦鹉瘴。五年住潮州，间复遭谗谤。此老终倔强，气作山河壮。潮人爱居士，既去犹景向。大书得全字，揭榜讲堂上。遗址今何存？烟蔓苦难访。睒睒箕尾光，中夕劳怅望。
说潮五古十七首·其三
作者：丘逢甲
朝代：清

文翁昔化蜀，相如为之师。放诞犊鼻人，高文千秋垂。韩公启潮教，赵子寔所资。平生磊落况，见公所遗诗。翻然大海南，持文弄珠嬉。维海气为潮，变化生雄奇。公文得其气，遂起八代衰。况乃生其间，御气出骤驰。径当走籍湜，上与公追随。惜哉不从公，匿采沈海湄。遗文遂零落，片羽世尚疑。闇然凌云气，天子不能知。教虽仅期月，潮人至今思。蕉黄荔子丹，时荐天水祠。何处下马陵，补镌有道碑？
说潮五古十七首·其九
作者：丘逢甲
朝代：清
体裁：古风

道学倡东南，维潮亦兴起。卓哉郑与郭，学为晦翁喜。题诗飞泉岭，想见侍杖履。晦翁生南度，志锐雪国耻。登朝曾几日，侃侃论国是。斯岂腐儒能，何乃丛众毁？宋亡于道学，妄者尚集矢。安知翁之徒，磊落多国士。斥逐未能用，炎精乃不祀。统在道自尊，人心终不死。鸣泉落汉声，至今震里耳。平生愧失学，用晦契微旨。何当搆拙窝，吾从子朱子。
说潮五古十七首·其九
作者：丘逢甲
朝代：清

道学倡东南，维潮亦兴起。卓哉郑与郭，学为晦翁喜。题诗飞泉岭，想见侍杖履。晦翁生南度，志锐雪国耻。登朝曾几日，侃侃论国是。斯岂腐儒能？何乃丛众毁？宋亡于道学，妄者尚集矢。安知翁之徒，磊落多国士。斥逐未能用，炎精乃不祀。统在道自尊，人心终不死。鸣泉落汉声，至今震里耳。平生愧失学，用晦契微旨。何当搆拙窝，吾从子朱子。
说潮五古十七首·其二
作者：丘逢甲
朝代：清

一疏晨叩阙，夕贬大海南。安知辟佛人，乃喜留僧谈。苛论出后儒，公德宁遗惭。蒙庄固多诬，妄说孔赞？。拒墨见夷之，此意良足参。颠也实异僧，在世为奇男。悯其醉佛久，将为醒沈酣。想闻公语时，心已怕瞿昙。仆仆八月间，来往至再三。惜乎公遗书，意未申所含。留衣人其人，微旨谁能谙？中天北斗光，夜照叩齿庵。
说潮五古十七首·其二
作者：丘逢甲
朝代：清
体裁：古风

一疏晨叩阙，夕贬大海南。安知辟佛人，乃喜留僧谈。苛论出后儒，公德宁遗惭。蒙庄固多诬，妄说孔赞�。拒墨见夷之，此意良足参。颠也实异僧，在世为奇男。悯其醉佛久，将为醒沈酣。想闻公语时，心已怕瞿昙。仆仆八月间，来往至再三。惜乎公遗书，意未申所含。留衣人其人，微旨谁能谙？中天北斗光，夜照叩齿庵。
说潮五古十七首·其五
作者：丘逢甲
朝代：清

藩镇与羽党，交起而亡唐。嗟哉赞皇公，实为党魁伤。斯人朋非党，将相材兼良。已筑筹边楼，乃治平泉庄。白马竟为厄，投身落南荒。公当燕閒日，曾受丹砂方。富贵而神仙，中道乃偕亡。穷愁下恶水，扁舟岭梅香。胡为未到潮，说潮神不扬？海气今益昏，接天水茫茫。时艰思将相，吊古心慨慷。救世即真仙，服食安可常？冷冷化象潭，金玉飞宝光。
说潮五古十七首·其八
作者：丘逢甲
朝代：清

莫大于恢复，莫雠于金虏。莫急于用人，莫难于用武。觥觥王尚书，谋国心何苦！讲学张赵间，所得非小补。论语致太平，况乃精易数。惜哉公著述，零落无完部。邦人重科第，巍访九衢树。安知古名贤，风期足千古。龟湖春水生，丙舍隐林坞。欲读胡公铭，郁郁但黄土。好为语畬民，松柏勿樵斧。
说潮五古十七首·其六
作者：丘逢甲
朝代：清

峨峨贵人山，下有贵人村。桓桓陈将军，将乃出将门。七闽拓为八，千里张军屯。至今漳之人，庙祀丰鸡豚。英灵及台岛，歌舞陈清樽。我昔瞻遗像，冕旒抑何尊？想见辟土时，仗钺群蛮奔。抚绥闽越人，舆台皆感恩。方今重阃寄，边海开雄藩。海风自西来，山气日氤氲。欲访山下人，或有将种存。
说潮五古十七首·其十
作者：丘逢甲
朝代：清

东山气清肃，中乃祠三忠。我怀文文山，夙昔梦寐通。携我烟霄间，俯瞰青濛濛。乾坤正倾侧，玉简宁为功。梦觉谨志之，浩然思无穷。思公艰危日，九死来岭东。哀歌沁园春，古木残阳红。悲哉五坡岭，报国志未终。岭梅最高品，著花冰雪中。安知有南枝，向暖私春风。
说潮五古十七首·其十一
作者：丘逢甲
朝代：清
体裁：古风

南澳海上山，缥缈隔烟雾。凄凉陆丞相，中有衣冠墓。我昔舟过之，苍郁见宰树。韩山拜公祠，正笏俨相度。想见海中魂，哀痛失玉步。东皋访遗裔，堂宇已非故。斯祠亦就荒，俎豆日不具。罔两尔何知，英灵尚呵护。
说潮五古十七首·其十一
作者：丘逢甲
朝代：清

南澳海上山，缥缈隔烟雾。凄凉陆丞相，中有衣冠墓。我昔舟过之，苍郁见宰树。韩山拜公祠，正笏俨相度。想见海中魂，哀痛失玉步。东皋访遗裔，堂宇已非故。斯祠亦就荒，俎豆日不具。罔两尔何知？英灵尚呵护。
说潮五古十七首·其十七
作者：丘逢甲
朝代：清

中原忽龙战，九族开闽关。吾丘自固始，举族来莆田。有宋鸿胪卿，数典乃吾先。巍巍枢密公，于潮为始迁。梅溪铭公墓，琴山霭春烟。有子梅州守，归养娱亲前。若赵若王古，投赠多诗篇。想见与居游，论道皆名贤。三传韶佥判，宗牒曾手编。碧血老殉义，宋日沈虞渊。维时方乱离，族散闽越间。或近籍保昌，或远居琼山。吾祖佥判弟，实隐鄞江边。孙枝日以茂，江楚多绵延。吾宗著石窟，一水梅潮连。精舍寻金山，扫墓来故阡。遥遥三十世，已阅七百年。别派出承旨，棣萼春风联。述祖非无人，谱牒多不全。安知台海客，东风引回船。居潮而言潮，稽古为悠然。先畴尚可服，旧德犹能传。东南此雄镇，保世心拳拳。
说潮五古十七首·其十三
作者：丘逢甲
朝代：清

南风吹不竞，洲上妾送郎。北风多杀声，妾心为郎伤。黯然天水碧，海色明斜阳。悲歌平元曲，变徵何慨慷！至今红螺洲，春草为不芳。男儿不报国，愧死陈璧娘。
说潮五古十七首·其十二
作者：丘逢甲
朝代：清

郁郁金城山，上有千岁松。峨峨马公墓，遇者怀孤忠。全家碧血葬，遗碣苍苔封。我来吊昔贤，林影斜阳红。登山旷四瞩，遥接沧海东。山石俨伏虎，铭者为俞公。公当有明时，平倭著奇功。载观没羽字，如见挥戈雄。死者不复生，生者多庸庸。至今沧海上，日夜生夷风。
说潮五古十七首·其十五
作者：丘逢甲
朝代：清
体裁：古风

人生不得志，至为邑宰客。客中太有人，埋没殊可惜。有明板荡鞦，宗社墟闯逆。草间偷活人，巍巍愧冠帻。邑客尔何为，孤生奋一掷。忠烈本性生，宁复关通秝？至今古潮阳，义士名赫赫。名流井泉香，血化井泉碧。
说潮五古十七首·其十五
作者：丘逢甲
朝代：清

人生不得志，至为邑宰客。客中太有人，埋没殊可惜。有明板荡鞦，宗社墟闯逆。草间偷活人，巍巍愧冠帻。邑客尔何为？孤生奋一掷。忠烈本性生，宁复关通秝？至今古潮阳，义士名赫赫。名流井泉香，血化井泉碧。
说潮五古十七首·其十六
作者：丘逢甲
朝代：清
体裁：古风

英雄未遇时，牢落无不有。铁丐尔何来，孑身南北走。问丐何姓名，仰天指其口。陈平计固在，谁识相时久。伟哉查孝廉，雪中呼与酒。姓名不必知，知丐才不偶。赠裘可以典，赠金可以受。知我非常人，此意不可负。一梦忽登天，大风吹尘垢。双狮压腹背，金印忽在肘。韩王得意事，第一报漂母。施者虽无求，受者固不苟。丐乎尔诚能，将迎亲拥帚。昔时猎酒徒，衣绣此居守。史祸为君脱，觞歌为君寿。黄金不足报，报之以石友。千古此两人，金石同不朽。一曲雪中人，高唱铅山叟。
说潮五古十七首·其十六
作者：丘逢甲
朝代：清

英雄未遇时，牢落无不有。铁丐尔何来？孑身南北走。问丐何姓名，仰天指其口。陈平计固在，谁识相时久。伟哉查孝廉，雪中呼与酒。姓名不必知，知丐才不偶。赠裘可以典，赠金可以受。知我非常人，此意不可负。一梦忽登天，大风吹尘垢。双狮压腹背，金印忽在肘。韩王得意事，第一报漂母。施者虽无求，受者固不苟。丐乎尔诚能，将迎亲拥帚。昔时猎酒徒，衣绣此居守。史祸为君脱，觞歌为君寿。黄金不足报，报之以石友。千古此两人，金石同不朽。一曲雪中人，高唱铅山叟。
说潮五古十七首·其十四
作者：丘逢甲
朝代：清

阳明昔抚虔，且战且讲学。中离薛先生，举家侍讲幄。犹子方登朝，死谏节已卓。惜哉真铁汉，一疏官复削。青衣拜节归，京尘手亲濯。中离溪汤汤，中离山岳岳。夜半闻钟声，谁欤实先觉。维时讲良知，仁夫尤卓荦。建策平交南，持节巩边朔。斯诚阳明徒，边材独腾踔。竟忤仇严归，风节更雄倬。沧海今扬尘，边警喧鼓角。不能事兵戎，何以兴礼乐？斯材不可得，令我思悠邈。斯材纵可得，欲出伤谣诼。河流自西来，颓波日以浊。三河河上坟，丰碑半残驳。
说潮五古十七首·其四
作者：丘逢甲
朝代：清

世变日以亟，文告不足申。鳄鱼实冥顽，杀之非不仁。遥遥千百年，继韩仅有陈。南荒富物怪，不独鳄病人。我闻有独鬼，凭城殃潮民。昔有贤使君，为文告之神。驱去旋复来，不能歼厥身。用独已可惊，况乃用其群！嚣然来鬼国，飞燐张双轮。攫人以为餐，朋踞大海滨。天威不肃杀，安得回阳春？
读史书感
作者：丘逢甲
朝代：清

衮衮群公翊庙谟，匡时伟略未全无。珠崖地弃完筹海，玉垒天回罢徙都。万国冠裳嗟倒置，九州货贝慨中枯。空山独抱遗书哭，牢落乾坤一腐儒。
读白华草堂诗集
作者：丘逢甲
朝代：清

嘉道以还论粤派，谭张之外此名家。瓣香故里尊红杏，养志高堂谱白华。七字鼓旗雄后劲，一官鼗铎老天涯。寻秋曾过诗人墓，重检残篇发浩嗟。